text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nehemiya 10:1-39
10 Kutani lava va ri tiyiseke hi xilemo+ a ku ri:Nehemiya+ loyi a nga Mutirixata,+ n’wana wa Hakaliya,+Na Sedekiyasi,2 Seraya,+ Azariya, Yeremiya,3 Paxahuru, Amariya, Malikiya,4 Hatuxi, Xebaniya, Maluka,5 Harimi,+ Meremoto, Obadiya,6 Daniyele,+ Ginetoni, Baruku,7 Mexulama, Abiya, Miyamini,8 Masiya, Biligayi na Xemaya, lava a ku ri vaprista.9 Ni Valevhi: Yexuwa+ n’wana wa Azaniya, Binuyi wa va-na va Henadada,+ Kadimiyele10 ni vamakwavo Xebaniya,+ Hodiya, Kelita, Pelaya, Hanani,11 Mika, Rehobo, Haxabiya,12 Zakuru, Xerebiya,+ Xebaniya,13 Hodiya, Bani na Beninu.14 Varhangeri va vanhu: Paroxi, Pahata-mowabu,+ Elami, Zatu, Bani,15 Buni, Azigadi, Bebayi,16 Adoniya, Bigivhayi, Adini,17 Atere, Hezekiya, Azuri,18 Hodiya, Haxumu, Bezayi,19 Harifi, Anathoti, Nebayi,20 Magipiyaxi, Mexulama, Heziri,21 Mexezabele, Sadoki, Yaduwa,22 Pelatiya, Hanani, Anaya,23 Hoxeya, Hananiya, Haxubu,24 Halohexe, Piliha, Xobeki,25 Rehumi, Haxabina, Maseya,26 na Ahiya, Hanani, Anani,27 Maluka, Harimi, Bhana.28 Loko ku ri vanhu lava van’wana hinkwavo, vaprista,+ Valevhi,+ varindzi va nyangwa,+ vayimbeleri,+ Vanethinimi,+ ni un’wana ni un’wana la tihambanisaka ni vanhu va tiko+ leswaku a yingisa nawu+ wa Xikwembu xa ntiyiso, vasati va vona, vana va vona va majaha ni va vanhwanyana, ni un’wana ni un’wana la nga ni vutivi ni ku twisisa,+29 a va namarhele vamakwavo,+ lavakulu va vona,+ va nghena exibohweni xa ku lulameriwa hi ndzhukano+ ni xihlambanyo,+ leswaku va famba hi ku landza nawu wa Xikwembu xa ntiyiso, lowu nyiketiweke hi voko ra Muxe nandza wa Xikwembu xa ntiyiso,+ ku hlayisa+ ni ku endla swileriso hinkwaswo swa Yehovha Hosi+ ya hina ni swiboho swa yena swa vuavanyisi ni swileriso swakwe;+30 nileswaku hi nga nyiketi vana va hina va vanhwanyana eka vanhu va tiko, ni vana va vona va vanhwanyana hi nga va tekeli vana va hina va majaha.+31 Loko ku ri vanhu va tiko+ lava a va tisa swixavisiwa ni koroni ya muxaka wun’wana ni wun’wana hi siku ra savata leswaku va yi xavisa, hi nga tshuki hi teka nchumu eka vona hi siku ra savata+ kumbe hi siku ro kwetsima,+ hi fanele hi tshika lembe ra vunkombo+ ni nandzu wa voko rin’wana ni rin’wana.+32 Nakambe, hi sindzise swileriso ehenhla ka hina, ha un’we wa hina, vunharhu bya xikele lembe ni lembe leswaku swi va entirhweni wa yindlu ya Xikwembu xa hina,+33 swa swinkwa swo tlhandlekelana+ ni gandzelo ra mavele+ ra nkarhi hinkwawo ni gandzelo ro hisiwa ra nkarhi hinkwawo ra tisavata,+ ku thwasa ka n’weti,+ minkhuvo leyi hlawuriweke+ ni swilo swo kwetsima+ ni magandzelo ya xidyoho+ lawa ma kombelelaka Israyele ku rivaleriwa ni ntirho hinkwawo wa yindlu ya Xikwembu xa hina.+34 Hi tlhele hi hoxa vuhlolotwana+ malunghana ni nyandza ya tihunyi+ leyi vaprista, Valevhi ni vanhu a va fanele va yi tisa endlwini ya Xikwembu xa hina, hi tindlu ta vatatana, hi minkarhi leyi vekiweke, lembe ni lembe, ku yi hisa ealitarini ya Yehovha Xikwembu xa hina,+ hi ku landza leswi tsariweke enawini;+35 ni ku tisa mihandzu leyi wupfeke ku sungula, ya misava+ ya hina ni mihandzu hinkwayo leyi wupfeke ku sungula ya mirhi ya mixaka hinkwayo,+ lembe ni lembe, endlwini ya Yehovha;36 ni mativula+ ya vana va hina ni ya swifuwo swa hina,+ hi ku landza leswi tsariweke enawini,+ ni mativula ya mintlhambi ya tihomu ni mintlhambi ya tinyimpfu,+ leswaku swi tisiwa endlwini ya Xikwembu xa hina, eka vaprista lava a va tirhela endlwini ya Xikwembu xa hina.+37 Ni swirhangana swa swakudya+ swa hina leswi nga nyawuriki ni minyikelo+ ya hina ni mihandzu ya mirhi ya mixaka hinkwayo,+ vhinyo leyintshwa+ ni mafurha+ hi fanele hi swi tisa eka vaprista eholweni yo dyela+ eka yona ya yindlu ya Xikwembu xa hina, ni vukhume lebyi humaka emisaveni ya hina byi ya eka Valevhi,+ tanihi leswi Valevhi, ku nga vona lava va amukelaka vukhume emitini hinkwayo leyi hi yi rimaka.38 Kutani muprista, n’wana wa Aroni, u fanele a va ni Valevhi, loko Valevhi va amukela vukhume; Valevhi va fanele va nyikela vukhume bya vukhume endlwini ya Xikwembu+ xa hina etiholweni to dyela+ eka tona ta yindlu ya mphakelo.39 Hikuva vana va Israyele ni vana va Valevhi va fanele va tisa munyikelo+ wa mavele, vhinyo leyintshwa+ ni mafurha etiholweni to dyela eka tona, kwalaho hi laha ku nga ni swingolongondzwana swa vukwetsimelo ni vaprista lava a va tirhela,+ ni varindzi va tinyangwa+ ni vayimbeleri;+ a hi fanelanga hi honisa yindlu ya Xikwembu xa hina.+


c: text/html

text:
NDZIMA 32
Ndlela Leyi Yesu A Sirheleriweke Ha Yona
MINKARHI yin’wana Yehovha u endla swilo hi ndlela yo hlamarisa leswaku a sirhelela vana lavatsongo ni lava va tsandzekaka ku tisirhelela. Loko wo famba enhoveni, u nga ha vona ndlela yin’wana leyi Yehovha a endlaka leswi ha yona. Kambe swi nga ha endleka eku sunguleni u nga swi twisisi leswaku ku humelela yini.
U nga ha vona xinyenyana xi fika xi phatsama ehansi ekusuhi na wena. Xi vonaka onge xi vavisekile. Xi koka rin’wana ra timpapa ta xona kutani xi tsutsuma loko u ringeta ku tshinela eka xona. Loko u ri karhi u xi landzelela, xi ya emahlweni xi tsutsuma. Kutani xi hetelela xi hahile. Ripapa ra xona a ri nga vavisekanga nikatsongo! Xana wa swi tiva leswaku xinyenyana lexi a xi endla yini?—
Phela, ekusuhi ni laha xinyanyana lexi xi fikeke xi phatsama kona ekusuhi na wena, hilaha a xi tumbete swivondlwana swa xona kona. Mana wa swona a a anakanya leswaku u nga ha swi vona kutani u swi vavisa. Hiloko a tiendla onge u vavisekile kutani a ku hambukisa endleleni ya wena. Xana wa swi tiva leswaku i mani la nga hi sirhelelaka ku fana ni xinyenyana lexi sirhelelaka mavondlo ya xona?— EBibeleni, Yehovha u fanisiwa ni xinyenyana lexi vitaniwaka gama, lexi xi pfunaka mavondlo ya xona.—Deteronoma 32:11, 12.
N’wana wa Yehovha wa risima, i N’wana wa yena la rhandzekaka, Yesu. Loko Yesu a ri etilweni, a a ri munhu wa moya la nga ni matimba, ku fana ni Tata wakwe. A a swi kota ku tisirhelela. Kambe loko Yesu a velekiwa tanihi n’wana emisaveni, a a nga ri na wona matimba yo tisirhelela. A a lava ku sirheleriwa.
Leswaku a kota ku hetisisa leswi Xikwembu a xi lava leswaku a swi endla emisaveni, Yesu a a fanele a rhanga a kula, a va munhu lonkulu, la hetisekeke. Loko Yesu a nga si va munhu lonkulu, la hetisekeke, Sathana u ringete ku n’wi dlaya. Matshalatshala yo dlaya Yesu loko a ha ri ntsongo ni tindlela leti Yehovha a n’wi sirheleleke ha tona, i mhaka leyi tsakisaka swinene. Xana wa swi tsakela ku yi twa?—
Loko Yesu a ha ku tswariwa, Sathana u endle leswaku ku humelela nchumu lowu fanaka ni nyeleti, wu hatima exibakabakeni le Vuxeni. Vanhu lava vuriwaka vangoma va swilo swa le mpfhukeni, lava kambisisaka tinyeleti, va landzelele nyeleti yoleyo mpfhuka lowu ringanaka tikhilomitara ta madzana-dzana ku ya eYerusalema. Kwalaho va fike va vutisa laha loyi a nga ta va hosi ya Vayuda a nga ta tswaleriwa kona. Loko ku vutisiwa vanhu lava tivaka leswi Bibele yi swi vulaka malunghana ni mhaka leyi, va hlamurile va ku: “EBetlehema.”—Matewu 2:1-6.
Endzhaku ka loko Heroda, hosi yo homboloka ya le Yerusalema, a twe hi ta hosi leyi leyintshwa leyi ya ha ku velekiwaka emutini lowu nga ekusuhi wa Betlehema, u byele vangoma va swilo swa le mpfhukeni a ku: ‘Lavani n’wana loyi mi kala mi n’wi kuma kutani mi vuya mi ta ndzi tivisa.’ Xana wa swi tiva leswaku ha yini Heroda a lava ku tiva lomu Yesu a nga kona?— Heroda a a ri ni mavondzo naswona a a lava ku n’wi dlaya!
Xana Xikwembu xi n’wi sirhelele njhani N’wana wa xona?— Loko vangoma va swa le mpfhukeni va kuma Yesu, va n’wi nyike tinyiko. Endzhakunyana Xikwembu xi tsundzuxe vangoma lava va swa le mpfhukeni hi norho leswaku va nga ha tlheleli eka Heroda. Hiloko va tirhisa ndlela yin’wana loko va ya ekaya va nga ha tlheleli eYerusalema. Loko Heroda a twa leswaku vangoma va swa le mpfhukeni va fambile, u karihe ngopfu. Leswaku a ringeta ku dlaya Yesu, Heroda u lerise leswaku vana hinkwavo va vafana va le Betlehema lava nga ehansi ka malembe mambirhi va dlayiwa! Kambe hi nkarhi wolowo, Yesu a a nga ha ri kona kwalaho.
Xana wa swi tiva leswaku Yesu u ponise ku yini?— Endzhaku ka loko vangoma va swa le mpfhukeni va sukile va tlhelela ekaya, Yehovha u lemukise Yosefa, nuna wa Mariya, leswaku a pfuka a balekela aEgipta. Kwalaho Yesu a a sirhelelekile eka Heroda lowo biha. Endzhaku ka malembe yo hlayanyana, loko Mariya na Yosefa va vuya na Yesu hi le Egipta, Xikwembu xi lemukise Yosefa nakambe. Xi n’wi byele enorhweni leswaku a rhurhela eNazareta, laha Yesu a nga ta va a sirhelelekile.—Matewu 2:7-23.
Xana wa yi vona ndlela leyi Yehovha a n’wi poniseke ha yona N’wana wa yena?— I mani loyi u nga n’wi fanisaka ni swivondlwana leswi tumbetiweke hi mana wa swona ekhwatini kumbe loyi a fanaka na Yesu loko a ha ri n’wana lontsongo? Xana a wu fani na swona?— Na wena ku ni vanhu lava lavaka ku ku vavisa. Xana wa va tiva vanhu va kona?—
Bibele yi vula leswaku Sathana u fana ni nghala leyi bongaka leyi lavaka ku hi dya. Tanihi leswi nghala hakanyingi yi hlaselaka swiharhi leswitsongo, Sathana ni madimona yakwe va tala ku hlasela vana. (1 Petro 5:8) Kambe Yehovha u ni matimba ku tlula Sathana. Yehovha a nga va sirhelela vana vakwe kumbe a herisa timbanga leti Sathana a va humesaka tona.
Xana wa ha tsundzuka leswaku i yini leswi Diyavulosi ni madimona yakwe va ringetaka ku hi kanganyisa ha swona, hi ku ya hi Ndzima 10 ya buku leyi?— Ina, va ringeta ku hi endlisa vuxaka bya rimbewu hi tindlela leti Xikwembu xi nga ti amukeliki. Kambe i vamani lava ku nga vona ntsena va nga vaka ni vuxaka bya rimbewu?— Ina, i vanhu vambirhi lavakulu, wa xinuna ni wa xisati, lava tekaneke.
Kambe, lexi vavisaka, vanhu van’wana lavakulu va rhandza ku va ni vuxaka bya rimbewu ni vana lavatsongo. Leswi swi endla leswaku vana volavo, vafana ni vanhwanyana, va sungula ku endla swilo swo biha leswi va swi dyondzeke eka vanhu lava lavakulu. Na vona va sungula ku tirhisa swirho swa vona swa rimbewu hi ndlela leyi hoxeke. Leswi swi tshame swi humelela khale swinene, le mutini wa Sodoma. Bibele yi vula leswaku vanhu va ndhawu leyi, “ku sukela eka mufana ku ya eka munhu la kuleke,” va ringete ku va ni vuxaka bya rimbewu ni vavanuna lava va endzeleke Lota.—Genesa 19:4, 5.
Xisweswo, leswi Yesu na yena a a fanele a sirheleriwa, na wena u fanele u sirheleriwa eka vanhu lavakulu—ni le ka vana van’wana—lava va nga ha lavaka ku va ni vuxaka bya rimbewu na wena. Hi ntolovelo, vanhu lava va ta tiendla onge i vanghana va wena. Va nga ha ku tshembisa ku ku nyika swo karhi loko wo va tshembisa leswaku a wu nge byeli munhu malunghana ni leswi va lavaka ku ku endla swona. Kambe vanhu lava a va na rirhandzu, va fana na Sathana ni madimona yakwe, naswona va lava ku titsakisa vona vini, a va na mhaka ni vanhu van’wana. Kutani va ringeta ku kuma ntsako lowu hi ku va ni vuxaka bya rimbewu ni vana lavatsongo. Leswi swi hoxile swinene!
Xana wa swi tiva leswi va nga swi endlaka leswaku va titsakisa?— Va nga ha ringeta ku tlangisa swirho swa wena swa rimbewu. Kumbe va nga ha endla leswaku swirho swa vona swa rimbewu swi khumbana ni swa wena. Kambe u nga tshuki u pfumelela munhu wo karhi leswaku a tlanga hi xirho xa wena xa rimbewu. Hambi ku ri makwenu wa xinuna kumbe wa xisati kumbe mana wa wena ni tata wa wena, u nga va pfumeleli. Swirho leswi a hi swo tlanga hi swona.
Xana u nga wu sirhelela njhani miri wa wena eka vanhu lava endlaka swilo swo biha swo fana ni leswi?— Xo sungula, u nga pfumeleli munhu a tlanga hi swirho swa wena swa rimbewu. Loko munhu wo karhi a ringeta ku endla leswi, huwelela, u ku: “U nga ndzi khumbi! Ndzi ta ku pota!” Loko munhu yoloye a vula leswaku leswi swi humeleleke swi vangiwe hi wena, u nga pfumeli. Wa hemba. Famba u ya n’wi pota ku nga khathariseki leswaku i mani! U fanele u n’wi pota hambiloko o vula leswaku leswi mi swi endlaka i xihundla xa n’wina mi ri vambirhi. Hambiloko munhu wa kona a ku tshembisa tinyiko leti tsakisaka kumbe a ku xungeta, suka eka yena u ya n’wi pota.
A wu fanelanga u chava, kambe i swa nkoka leswaku u tivonela. Loko vatswari va wena va ku tsundzuxa malunghana ni vanhu kumbe tindhawu leti nga ha vaka ni khombo eka wena, u fanele u va yingisa. Loko wo va yingisa, u ta endla leswaku munhu wo biha a nga swi koti ku ku vavisa.
Hlaya tindzima leti landzelaka u vona leswaku u nga tisirhelela njhani eka vuxaka bya rimbewu lebyi hoxeke, Genesa 39:7-12; Swivuriso 4:14-16; 14:15, 16; 1 Vakorinto 6:18; na 2 Petro 2:14.

robotstxt: allowed

filter: keep


text:
APRIL 20, 2017
RHAXIYA
Huvonkulu Ya Le Russia Yi Avanyise Hi Ku Nga Yimi Na Timbhoni ta Yehovha
NEW YORK—Eka mavhiki mambirhi lama ku tengiweke ha wona, Khotonkulu ya Russia yi yime ni ndzawulo ya Vululami leyi a yi endle xikombelo xa leswaku ku pfariwa Rhavi ni Tiholo ta Mfumo ta 395 eRussia. Naswona xiboho lexi xi nambe xi sungula ku tirha.
Yaroslav Sivulskiy loyi a nga muvulavuleri wa Timbhoni ta Yehovha u te: “Mhaka leyi yi hi twise ku vava swinene naswona hi tivutisa leswaku xana leswi swi ta wu khumba njhani ntirho wa hina. Hi ta endla xikombelo xa aphili, hi tshemba leswaku tanihi vanhu lava nga ni ku rhula xikombelo xa hina xi ta amukeriwa hi xihatla.”
Timbhoni ta Yehovha ta le Russia ti fanele ti endla xikombelo xa aphili ku nga si hela masiku ya 30 eka vaavanyisi vanharhu.
Media Contacts:
International: David A. Semonian, Office of Public Information, +1-845-524-3000
Russia: Yaroslav Sivulskiy, +7-911-087-8009


text:
LESWI HI SWI DYONDZAKA EBIBELENI | MATEWU 16-17
Xana U Ehleketa Miehleketo Ya Mani?
Hambileswi Petro a vulavula a ri ni xikongomelo lexinene, hi ku hatlisa Yesu u lulamise langutelo ra Petro leri hoxeke
Yesu a a swi tiva leswaku wolowo a ku nga ri nkarhi wo va a “titsetselela.” Sathana a a ta va a tsake ngopfu loko Yesu a a tshike ku tshama a rindzile
Yesu u vulavule hi swilo swinharhu leswi hi faneleke hi swi endla leswaku hi ta kota ku endla ku rhandza ka Xikwembu. Xana swilo swa kona swi katsa yini?
Ku titshika
Ku rhwala mhandzi ya nxaniso
Ku landzela Yesu nkarhi hinkwawo


text:
MAHANYELO YA VAKRESTE
Ndlela Leyi Hi Faneleke Hi Tikhoma Ha Yona Loko Hi Fika eMutini
Vakreste i “xihlekiso endlwini ya mintlango emisaveni.” (1Ko 4:9) Hikokwalaho, a swi fanelanga swi hi hlamarisa loko vini van’wana va miti va hi hlometela hi fasitere kumbe va yingisela va ri endzhaku ka nyangwa. Swi nga ha endleka leswaku kaya ra kona ri ni khamera kumbe microphone leswi endlaka n’wini wa muti a hi vona, a hi twa ni ku tlhela a hi rhekhoda. Hi leti tindlela tin’wana leti kombisaka ndlela leyi hi faneleke hi tikhoma ha yona loko hi fika emutini.—2Ko 6:3.
LESWI HI SWI ENDLAKA (Flp 1:27):
Xixima n’wini wa muti hi ku papalata ku hlometela kaya rakwe. A wu fanelanga u dya, u nwa, u ba riqingho kumbe u rhumela marungula loko u yime enyangweni
MAVULAVULELO YA HINA (Ef 4:29):
Loko u yime enyangweni, papalata ku vula swilo leswi n’wini wa muti a nga fanelangiki a swi twa. Vahuweleri van’wana va endla xiboho xo miyela ku endlela leswaku va ta kota ku anakanya hi leswi va lavaka ku swi vula


text:
Dyondzo 31: Muxe Na Aroni Va Ri Eka Faro
Loko Muxe a tlhelele aEgipta, u byele makwavo Aroni hi ta masingita lawa hinkwawo. Kutani loko Muxe na Aroni va kombe Vaisrayele masingita lawa, vanhu hinkwavo va khorwile leswaku Yehovha u na vona.
Hiloko Muxe na Aroni va ya eka Faro. Va n’wi byele va ku: ‘Yehovha Xikwembu xa Israyele u ri, “Tshika vanhu va mina va famba ku ringana masiku manharhu leswaku va ta ndzi gandzela emananga.”’ Kambe Faro u hlamule a ku: ‘Yehovha a ndzi n’wi tivi. Naswona a ndzi nge n’wi ntshunxi Israyele.’
Faro a a hlundzuke ngopfu hikuva vanhu a va lava ku xwa entirhweni leswaku va ya gandzela Yehovha. Kutani u va sindzise ku tirha hi matimba ku tlula eku sunguleni. Vaisrayele a va sola Muxe hikwalaho ka leswi a va xanisiwa, naswona Muxe u twe ku vava. Kambe Yehovha u n’wi byele leswaku a nga vileli. Yehovha u te: ‘Ndzi ta endla leswaku Faro a ntshunxa vanhu va mina.’
Muxe na Aroni va tlhelele eka Faro. Enkarhini lowu va endle singita. Aroni u lahlele nhonga yakwe ehansi, kutani yi hundzuka nyoka leyikulu. Kambe vangoma va Faro na vona va lahlele tinhonga ta vona ehansi kutani ti hundzuka tinyoka. Kambe languta! Nyoka ya Aroni yi mita tinyoka ta vangoma. Hambiswiritano, Faro a nga va ntshunxanga Vaisrayele.
Kutani ku fike nkarhi wa leswaku Yehovha a dyondzisa Faro leswaku hi yena mani. Xana wa swi tiva leswaku u endle yini? U tise makhombo kumbe mintungu ya 10 aEgipta.
Endzhaku ka makhombo yo tala, Faro u rhumele rito eka Muxe a ku: ‘Yimisa ntungu lowu, ndzi ta ntshunxa Vaisrayele.’ Kambe loko ntungu wu hela, Faro a a ala ku va ntshunxa. A a ala leswaku vanhu va famba. Kambe eku heteleleni, endzhaku ka khombo ra vukhume, Faro u ntshunxe Vaisrayele.
Xana wa ma tiva makhombo lawa ya 10? A hi dyondzeni hi ta makhombo lawa.
Eksoda 4:27-31; 5:1-23; 6:1-13, 26-30; 7:1-13.
Swivutiso
- Xana masingita lama endliweke hi Muxe na Aroni ma va khumbe njhani Vaisrayele?
- Xana Muxe na Aroni va n’wi byele yini Faro, naswona Faro u hlamule a ku yini?
- Hilaha swi kombisiweke hakona exifanisweni lexi, ku humelele yini loko Aroni a hoxe nhonga yakwe ehansi?
- Xana Yehovha u n’wi dyondzise njhani Faro, naswona Faro u angurise ku yini?
- Ku humelele yini endzhaku ka khombo ra vukhume?
Swivutiso swo engetela
- Hlaya Eksoda 4:27-31 na 5:1-23.
Xana Faro a a vula yini loko a ku: “A ndzi n’wi tivi Yehovha nikatsongo”?
- Hlaya Eksoda 6:1-13, 26-30.
Xana Yehovha a nga titivisanga eka Abrahama, Isaka na Yakobe hi ndlela yihi?
Xana swi hi endla hi titwa njhani ku tiva leswaku Yehovha u n’wi tirhisile Muxe, hambileswi Muxe a a titwa a nga faneleki eka ntirho lowu a nyikiweke wona?
- Hlaya Eksoda 7:1-13.
Loko Muxe na Aroni hi xivindzi va byele Faro hi ta vuavanyisi bya Yehovha, xana hi xihi xikombiso lexi va xi vekeleke malandza ya Xikwembu namuntlha?
Xana Yehovha u ma kombise njhani matimba yakwe lamakulu eka swikwembu swa le Egipta?


text:
Mba Mani Ava Va Mahako Kudhunda ka Jehovha Nyamsi?
Tifakazi ta Jehovha ta maneka ka makhalo otshe ni ku va huma ka mindawuko ni mahanyelo o hambana hambana. Nji txani txi nga neha vathu vava ve ta tshangana kumweko?
Ngu kuhi kudhunda ka Txizimu?
Txizimu txi lava ti to kuranda ka txona ku mahwa kuziwa ha mafuni kotshe. Ngu kuhi kuranda koneko ni ku hi nga va gondisisa ku txani vamwane mayelana nako?
Tifakazi ta Jehovha vathu vo zumbisa ku txani?
Awe u ziva Tifakazi tingani ta Jehovha? Awe ngu ditshuri u ziva txani ngu ngathu?
Ditshuri da diBhibhele di tshumete di tumbulwa ngu nzila yihi?
Hi nga tsaniseka ngu nzila yihi ti to nyamsi hi ni mapfisiselo a manene ya ti diBhibhele di ti gondisako?
Ngu ku txani hi di humisile Wuhunduluxeli wa Mafu a Maphya?
Nji txani atxi txi mahako wuhunduluxeli wuwa wa Dipswi da Txizimu wu txi va wo sawuleka?
Ngu tihi ti u no ti mana ka mitshangano yathu ya Wukristu?
Athu ha manana ti to hi gonda Mibhalo ni ku tsaniselana. U na amukelwa ngu manza mambidi!
Kusengeletana ni Makristu kulothi ti hi wuyelisa ngu nzila yihi?
Dipswi da Txizimu di kuzeta Makristu ti to me va ni wungana. Gonda ti to u nga wuyelwa ngu nzila yihi ngu wusengeli wuwa
Ngu yihi nzila ya yinene yo lulamisela mitshangano?
Kululamisela u si nze kuya mitshanganoni ti na kuvhuna awe u pune.
Nji txani wukhozeli wa mwaya?
Txhamusela ti to lulamiselo yiya yi nga ku vhunisa ku txani ti to u tshuketa hafuhi ni Txizimu ni ku tsanisa wuxaka wa mwaya wanu.
Ngu ku txani hi txi xalela mitshangano ya hombe?
Dilembe ni dilembe hi ni simahakalo siraru so sawuleka. U nga vhuneka ngu nzila yihi ka mitshangano yiya?
Mthumo wathu wo txhumayela ngu Mfumo wu lulamisetwe ngu nzila yihi?
Hi londisela txikombiso txa Jesu mbimo yi a nga ti ha mafuni. Ngu tihi timwane ta tinzila toneto to txhumayela?
Ti womba txani ku nyaphandule?
Tifakazi timwane ti heta 30 ku ya ka 50 wa mahora mwendo ku pinda ngu mtxima ti di ka mthumo wo txhumayela. Nji txani txi txi va susumetelako?
Ngu sihi sikolwa si vanyaphandule va yako ka sona?
Ngu sihi sikolwa asi vanyaphandule ava va ningelako ngu mbimo yotshe ka mthumo wo txhumayela Mfumo va yako ka sona?
Madhota ma di vhunisa ku txani dibanza?
Madhota oneyo mbavamna va va nga vitwa ngu didhawa da moya va kongomisako dibanza. Txivhuno muni ma txi ningelako?
Ngu wuhi mthumo wa malanda a wuthumeli?
Malanda a wuthumeli ma vhuna dibanza ti to diva nyanda yimweyo. Ziva ti to mthumo wa ona wu nga hi wuyelisa ngu nzila yihi.
Vawoneleli va sigava va hi vhunisa ku txani?
Ngu ku txani vawoneleli va sigava va txi endela mabanza? Liendo lawe li nga ku vhunisa ku txani?
Hi va vhunisa ku txani vanathu ka timbimo to karata?
Mbimo yi ku humelelako tiphango, hi ningela txivhuno txi txi lavekako ngu txikuluveta ngu wumwewo ni kuthavelela ngu didhawa da moya ava va nga welwa ngu tiphango. Txi ningeliswa ku txani txivhuno txonetxo?
I mani i ku txithumi txo thembeka na a di ni wutxhari?
Jesu a thembisile ti to a ndi na sawula txithumi txi txi no va ninga sakudya ngu mbimo yi yi fanelako. Ti mahisa ku txani?
Mmidi wu wu Fumako wu thuma ngu nzila yihi nyamsi?
Ka dilembe dizana do khata, mtxawanyana wa wudotho wu wu wumbwako ngu vapostoli ni madhota, wu thumile kota mmidi wu wu fumako wa dibanza da Wukristu. Ku maheka txani nyamsi?
Nji txani Bhetele?
Bhetele wukhalo wo mbi fana ni wumwane wu wu ku ni txikongomelo txa lisima. Gonda ta tingi mayelana ni mthumo wa tona.
Nji txani atxi txi mahwako ka hofisi ya didhavi?
Vapfhumba ava va tsakelako ku endela didhavi dimwane ni dimwane va amukelwa ngu manza mambidi. Athu ha ku ramba ti to u maha toneto!
Mabhuku athu ma bhalwa ni ku hunduluxelwa ngu nzila yihi?
Hi humesa mabhuku ngu tidimi to pinda 600. Ngu ku txani hi txi tikarata ngutu?
Yi manwa hayi mali yo seketela mthumo wathu wa mafu otshe?
Ti txita ka miningelo, sengeletano yathu yi hambana ngu nzila yihi ni wukhongeli wumwane?
Tinyumba ta Mfumo—Ngu ku txani ti txi akwa ni ku ti akiswa ku txani?
Ngu ku txani wukhalo wathu wa wukhozeli wu txi dhanwa ku Ndinyumba ta Mfumo? Gonda ta tingi mayelana ni nzila yi tinyumba toneto ti ma vhunisako tona mabanza athu.
Hi nga yi khatalelisa ku txani Nyumba yathu ya Mfumo?
Nyumba ya Mfumo yi yi nga basa ni kuxayiseka yi ninga wudhumo ka Txizimu txathu. Ngu yahi malulamiselo aya ma mahwako ti to hi xayisa Nyumba ya Mfumo yi zumba yi di basile?
Bhibhiliyoteka yi yi ku Nyumbani ya Mfumo yi nga hi vhunisa ku txani?
Ina khu tsakeli ku maha wuxolisisi ti to u engetela wuzivi wa wena ngu diBhibhele? Tsula ka bhibhiliyoteka yi yi ku Nyumbani ya Mfumo!
Nji txani atxi u nga txi manako ka site yathu?
U nga gonda ta tingi mayelana ni ti hi ti tumelako ni kumana tixamulo ta siwotiso sako mu ka diBhibhele.
Ina awe u maha kudhunda ka Jehovha?
Ngu ditshuri Jehovha wa kudhunda. u nga ku kombisisa ku ku txani kutsakela ku mtsakisa ka wutomi wako wa ditshiku ni ditshiku?


text:
XIYENGE 1
“Ntamu Lowukulu”
Eka xiyenge lexi hi ta kambisisa timhaka ta Bibele leti kombisaka matimba ya Yehovha yo tumbuluxa, yo lovisa, yo sirhelela ni yo vuyetela. Ku twisisa ndlela leyi Yehovha Xikwembu, loyi a nga “ni ntamu lowukulu,” a ma tirhisaka ha yona ‘matimba ya yena lamakulu’ swi ta hi tsakisa.—Esaya 40:26.
EKA XIYENGE LEXI
NDZIMA 4
“Yehovha U . . . Ni Matimba Lamakulu”
Xana matimba ya Xikwembu ma fanele ma endla leswaku hi xi chava? Nhlamulo ku nga ha va ina kumbe e-e.
NDZIMA 5
Matimba Yo Tumbuluxa
—Ya “Muendli Wa Tilo Ni Misava”
Ku suka eka dyambu ra hina lerikulu ku ya eka n’wabvuma, ntumbuluko wa Xikwembu wu nga hi dyondzisa nchumu wun’wana wa nkoka malunghana na xona.
NDZIMA 6
Matimba Lama Lovisaka
—“Yehovha I Nhenha Ya Nyimpi”
Xana swi tisa ku yini leswaku “Xikwembu xa ku rhula” xi lwa nyimpi?
NDZIMA 7
Matimba Ya Ku Sirhelela—‘Xikwembu I Vutumbelo Bya Hina’
Xikwembu xi sirhelela malandza ya xona hi tindlela timbirhi, kambe yin’we i ya nkoka swinene.
NDZIMA 8
Matimba Yo Vuyetela—Yehovha U “Endla Swilo Hinkwaswo Swi Va Leswintshwa”
Ana se Yehovha u vuyetele vugandzeri lebyi tengeke. I yini leswi a nga ta swi vuyetela enkarhini lowu taka?
NDZIMA 9
“Kreste I Matimba Ya Xikwembu”
Xana masingita ni tidyondzo ta Yesu Kreste ti kombisa yini malunghana na Yehovha?
NDZIMA 10
“Vanani Vatekeleri Va Xikwembu” Eka Ndlela Leyi Mi Tirhisaka Matimba Ha Yona
U nga ha va u ri ni matimba lamakulu ku tlula ndlela leyi u ehleketaka ha yona


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 26:1-65
26 Endzhaku ka ntungu,+ Yehovha a ya emahlweni a byela Muxe na Eliyazara n’wana wa Aroni lowa muprista, a ku:2 “Hlayani ntsengo wa ntshungu hinkwawo wa vana va Israyele ku sukela eka malembe ya 20 hi vukhale ku ya ehenhla, hi ku ya hi yindlu ya vatata wa vona, hinkwavo lava va yaka enyimpini eIsrayele.”+3 Kutani Muxe na Eliyazara+ lowa muprista va va byela etimbaleni ta le kwandzasini ra Mowabu+ ekusuhi ni Yordani eYeriko,+ va ku:4 “[Hlayani ntsengo wa vona] ku sukela eka malembe ya 20 hi vukhale ku ya ehenhla, hilaha Yehovha a leriseke Muxe hakona.”+Vana va Israyele lava humeke etikweni ra Egipta a ku ri:5 Ruveni mativula ya Israyele;+ vana va Ruveni: Eka Hanoko,+ ndyangu wa ka Hanoko; eka Palu,+ ndyangu wa va ka Palu;6 eka Hezroni,+ ndyangu wa va ka Hezroni; eka Karimi,+ ndyangu wa va ka Karimi.7 Leyi a ku ri mindyangu ya va ka Ruveni, kutani lava va tsarisiweke va vona a va ringana 43 730.+8 N’wana wa Palu a ku ri Eliyabu.9 Vana va Eliyabu: Nemuwele na Dathani na Abirama. Dathani+ loyi na Abirama+ a va ri lava vitaniweke va ntshungu, lava va lweke na Muxe na Aroni entshungwini wa Kora,+ enkarhini lowu a va lwa na Yehovha.10 Kutani misava yi pfula nomu yi va mita.+ Loko ku ri Kora u fe eku herisiweni ka ntshungu loko ndzilo wu hisa vanhu va 250.+ Kutani va va xikombiso.+11 Kambe vana va Kora a va fanga.+12 Vana va Simiyoni+ hi mindyangu ya vona: Eka Nemuwele,+ ndyangu wa va ka Nemuwele; eka Yamini,+ ndyangu wa va ka Yamini; eka Yakini,+ ndyangu wa va ka Yakini;13 eka Zara, ndyangu wa va ka Zara; eka Xawulo,+ ndyangu wa va ka Xawulo.14 Leyi a ku ri mindyangu ya va ka Simiyoni: 22 200.+15 Vana va Gadi+ hi mindyangu ya vona: Eka Zefoni, ndyangu wa va ka Zefoni; eka Hagi, ndyangu wa va ka Hagi; eka Xuni, ndyangu wa va ka Xuni;16 eka Ozni, ndyangu wa va ka Ozni; eka Eri, ndyangu wa va ka Eri;17 eka Arodi, ndyangu wa va ka Arodi; eka Areli,+ ndyangu wa va ka Areli.18 Leyi a ku ri mindyangu ya vana va Gadi, ya lava va tsarisiweke va vona: 40 500.+19 Vana va Yuda+ a ku ri Ere+ na Onani.+ Kambe Ere na Onani va fele etikweni ra Kanana.+20 Kutani vana va Yuda a ku ri lava hi mindyangu ya vona: Eka Xela,+ ndyangu wa va ka Xela; eka Faresi,+ ndyangu wa va ka Faresi; eka Zara,+ ndyangu wa va ka Zara.21 Kutani vana va Faresi a ku ri lava: Eka Hezroni,+ ndyangu wa va ka Hezroni; eka Hamula,+ ndyangu wa va ka Hamula.22 Leyi a ku ri mindyangu ya Yuda,+ ya lava va tsarisiweke va vona: 76 500.+23 Vana va Isakara+ hi mindyangu ya vona a ku ri: Eka Tola,+ ndyangu wa va ka Tola; eka Puvha, ndyangu wa va ka Puvha;24 eka Yaxubu, ndyangu wa va ka Yaxubu; eka Ximroni,+ ndyangu wa va ka Ximroni.25 Leyi a ku ri mindyangu ya Isakara, ya lava va tsarisiweke va vona: 64 300.+26 Vana va Zebuloni+ hi mindyangu ya vona a ku ri: Eka Seredi, ndyangu wa va ka Seredi; eka Elone, ndyangu wa va ka Elone; eka Yahaliyele,+ ndyangu wa va ka Yahaliyele.27 Leyi a ku ri mindyangu ya va ka Zebuloni, ya lava va tsarisiweke va vona: 60 500.+28 Vana va Yosefa+ hi mindyangu ya vona a ku ri Manase na Efrayimi.+29 Vana va Manase+ a ku ri: Eka Makiri,+ ndyangu wa va ka Makiri. Makiri u ve tata wa Giliyadi.+ Eka Giliyadi, ndyangu wa va ka Giliyadi.30 Lava a va ri vana va Giliyadi: Eka Iyezere,+ ndyangu wa va ka Iyezere; eka Heleke, ndyangu wa va ka Heleke;31 eka Asiriyele, ndyangu wa va ka Asiriyele; eka Xikeme, ndyangu wa va ka Xikeme;32 eka Xemida,+ ndyangu wa va ka Xemida; eka Hefere,+ ndyangu wa va ka Hefere.33 Selofehada n’wana wa Hefere a nga vanga ni vana va majaha, kambe u ve ni vana va vanhwanyana,+ mavito ya vana va vanhwanyana va Selofehada a ku ri Mahela na Nowa, Hogila, Milka na Tirisa.+34 Leyi a ku ri mindyangu ya Manase kutani lava va tsarisiweke va vona a va ri 52 700.+35 Lava a ku ri vana va Efrayimi+ hi mindyangu ya vona: Eka Xutela,+ ndyangu wa va ka Xutela; eka Bekere, ndyangu wa va ka Bekere; eka Tahani,+ ndyangu wa va ka Tahani.36 Kutani lava a va ri vana va Xutela: Eka Erani, ndyangu wa va ka Erani.37 Leyi a ku ri mindyangu ya vana va Efrayimi,+ ya lava va tsarisiweke va vona: 32 500. Lava a va ri vana va Yosefa hi mindyangu ya vona.+38 Vana va Benjamini+ hi mindyangu ya vona a ku ri: Eka Bela,+ ndyangu wa va ka Bela; eka Axabela,+ ndyangu wa va ka Axabela; eka Ahiramu, ndyangu wa va ka Ahiramu;39 eka Xefufami, ndyangu wa va ka Xupimi; eka Hufamu,+ ndyangu wa va ka Hufamu.40 Vana va Bela a ku ri Aridi na Namani:+ Eka Aridi, ndyangu wa va ka Aridi; eka Namani, ndyangu wa va ka Namani.41 Lava a va ri vana va Benjamini+ hi mindyangu ya vona, kutani lava va tsarisiweke va vona a va ri 45 600.+42 Lava a va ri vana va Dani+ hi mindyangu ya vona: Eka Xuhamu, ndyangu wa va ka Xuhamu. Leyi a ku ri mindyangu ya Dani+ hi mindyangu ya yona.43 Mindyangu hinkwayo ya va ka Xuhamu, ya lava va tsarisiweke va vona a yi ri 64 400.+44 Vana va Axere+ hi mindyangu ya vona a ku ri: Eka Imina,+ ndyangu wa va ka Imina; eka Ixivhi,+ ndyangu wa va ka Ixivhi; eka Beriya, ndyangu wa va ka Beriya;45 eka vana va Beriya: Eka Hevere, ndyangu wa va ka Hevere; eka Malikiyele,+ ndyangu wa va ka Malikiyele.46 Kutani vito ra n’wana wa nhwanyana wa Axere a ku ri Sera.+47 Leyi a ku ri mindyangu ya vana va Axere,+ ya lava va tsarisiweke va vona: 53 400.+48 Vana va Neftali+ hi mindyangu ya vona a ku ri: Eka Yahazili,+ ndyangu wa va ka Yahazili; eka Guni,+ ndyangu wa va ka Guni;49 eka Yezere,+ ndyangu wa va ka Yezere; eka Xalemi,+ ndyangu wa va ka Xalemi.50 Leyi a ku ri mindyangu ya Neftali+ hi mindyangu ya yona, kutani lava va tsarisiweke va vona a va ri 45 400.+51 Lava a va ri lava tsarisiweke va vana va Israyele: 601 730.+52 Endzhaku ka sweswo Yehovha a byela Muxe a ku:53 “Tiko ri fanele ri averiwa lava, leswaku ri va ndzhaka hi ku ya hi nhlayo ya mavito.+54 U fanele u engetela ndzhaka ya munhu hi ku ya hi nhlayo ya yena leyikulu, naswona u ta hunguta ndzhaka+ ya munhu hi ku ya hi nhlayo ya yena leyitsongo. Ndzhaka ya un’wana ni un’wana yi ta nyikiwa hi ku ya hi lava va tsarisiweke vakwe.55 Tiko ri ta aviwa hi vuhlolotwana+ ntsena. Va fanele va kuma ndzhaka hi ku ya hi mavito ya tinyimba ta vatata wa vona.56 Ndzhaka ya un’wana ni un’wana yi ta aviwa exikarhi ka lavo tala ni lava va nga riki vangani hi ku ya hi xiboho lexi tiyeke xa vuhlolotwana.”57 Kutani lava a va ri lava va tsarisiweke eka Valevhi+ hi mindyangu ya vona: Eka Gerixoni,+ ndyangu wa va ka Gerixoni; eka Kohata,+ ndyangu wa va ka Kohata; eka Merari,+ ndyangu wa va ka Merari.58 Leyi a ku ri mindyangu ya Valevhi: ndyangu wa va ka Libni,+ ndyangu wa va ka Hebroni,+ ndyangu wa va ka Maheli,+ ndyangu wa va ka Muxi+ ni ndyangu wa va ka Kora.+Kutani Kohata+ a va tata wa Amirama.+59 Vito ra nsati wa Amirama a ku ri Yokebedi,+ n’wana wa Levhi loyi nsati wakwe a nga n’wi tswalela Levhi aEgipta. Hi ku famba ka nkarhi a tswalela Amirama, Aroni na Muxe na Meriyamu makwavo wa xisati.+60 Kutani Aroni a velekeriwa Nadabu na Abihu+ na Eliyazara na Ithamara.+61 Kambe Nadabu na Abihu va file hikwalaho ka ku nyikela ka vona ndzilo lowu nga riki enawini emahlweni ka Yehovha.+62 Kutani lava va tsarisiweke va vona a va ringana 23 000, ku ri vaxinuna hinkwavo ku sukela eka n’hweti yin’we hi vukhale ku ya ehenhla.+ A va tsarisiwanga exikarhi ka vana va Israyele,+ hikuva a ku nga ri na ndzhaka leyi a va ta nyikiwa yona exikarhi ka vana va Israyele.+63 Lava hi vona va tsarisiweke hi Muxe na Eliyazara lowa muprista loko va tsarisa vana va Israyele etimbaleni ta le kwandzasini ra Mowabu ekusuhi na Yordani eYeriko.+64 Kambe exikarhi ka lava, a ku vanga ni wanuna wa lava va tsarisiweke hi Muxe na Aroni lowa muprista loko va tsarise vana va Israyele emananga ya Sinayi.+65 Hikuva Yehovha a a vurile malunghana na vona a ku: “Kunene va ta fela emananga.”+ Hikwalaho a ku na wanuna eka vona loyi a a sele handle ka Kalebe n’wana wa Yefune na Yoxuwa n’wana wa Nuni.+


text:
Mi Chaveleleka Na N’wina Mi Chavelela Van’wana
Leswi hi nga vanhu lava nga hetisekangiki, hinkwerhu ka hina hi langutane ni mavabyi, van’wana va langutane ni mavabyi lamakulu. Loko hi langutane ni swiyimo swo tano swo tika, i yini leswi nga hi pfunaka leswaku hi nga vi ni gome?
Nchumu wun’wana wa nkoka lowu nga hi pfunaka i nchavelelo lowu hi wu kumaka eka vandyangu, vanghana ni le ka vapfumeri-kulorhi.
Marito ya musa ni ya rirhandzu lama vuriweke hi munghana ma nga fana ni mafurha lama hi horisaka ni ku hi phyuphyisa. (Swiv. 16:24; 18:24; 25:11) Kambe Vakreste va ntiyiso a va anakanyi ntsena hi xilaveko xa vona xo chaveleriwa. Va teka goza ra ku “chavelela lava nga emahlomulweni ya mixaka-xaka hi nchavelelo lowu Xikwembu xi [va] chavelelaka ha wona.” (2 Kor. 1:4; Luka 6:31) Antonio, mulanguteri wa muganga wa le Mexico, i un’wana la tokoteke mhaka leyi.
Loko a khomiwe hi lymphoma, ku nga muxaka wo karhi wa khensa ya ngati, Antonio a a tshikileleke swinene. Nilokoswiritano, u ringete hi matimba leswaku a lawula mintlhaveko ya yena yo biha. Njhani? U ringete ku tsundzuka tinsimu ta Mfumo ni ku ti yimbelela leswaku a ta twa ni ku anakanyisisa hi marito ya tona. Ku khongela hi rito leri twalaka swin’we ni ku hlaya Bibele na swona swi ve nchavelelo lowukulu eka yena.
Hambiswiritano, Antonio sweswi wa swi xiya leswaku mpfuno wun’wana lowukulu u wu kume eka vapfumeri-kulobye. U ri: “Loko mina ni nsati wa mina hi titwa hi tshikilelekile, a hi kombela xaka ra hina leri nga nkulu evandlheni leswaku ri ta khongela na hina. Leswi swi hi chavelerile ni ku rhurisa timbilu ta hina.” U tlhela a ku, “Kahle-kahle hikwalaho ka nseketelo wa ndyangu wa hina ni wa vapfumeri-kulorhi, hi swi kotile ku hlula mintlhaveko yo biha hi nkarhi wutsongo.” U swi tlangele swinene leswi a a ri ni vanghana volavo lava nga ni rirhandzu ni lava khathalaka!
Mpfuno wun’wana hi nkarhi wa maxangu i moya lowo kwetsima lowu hi tshembisiweke wona. Muapostola Petro u vule leswaku moya lowo kwetsima wa Xikwembu i “nyiko ya mahala.” (Mint. 2:38) Sweswo swi kombisiwe swi ri ntiyiso loko vo tala va totiwa hi Pentekosta ya 33 C.E. Kambe hinkwerhu ka hina hi nga wu kuma moya lowo kwetsima. Nyiko leyi hi nga yi kuma hilaha ku nga pimiwangiki, hikwalaho ha yini u nga yi kombeli nkarhi na karhi?—Esa. 40:28-31.
KOMBISA LESWAKU U VA TSAKELA SWINENE LAVA XANISEKAKA
Muapostola Pawulo u tiyisele maxangu yo tala, minkarhi yin’wana u langutane ni rifu. (2 Kor. 1:8-10) Kambe, Pawulo a a nga ku chavi ku fa. U chavelelekile hi ku tiva leswaku Xikwembu xa n’wi seketela. U tsale a ku: “A ku dzunisiwe Xikwembu tlhelo Tata wa Hosi ya hina Yesu Kreste, Tatana la nga ni tintswalo letikulu tlhelo Xikwembu xa nchavelelo hinkwawo, lexi hi chavelelaka enhlomulweni wa hina hinkwawo.” (2 Kor. 1:3, 4) Pawulo a nga swi pfumelelanga swiphiqo swa yena leswaku swi n’wi heta matimba. Ku ri na sweswo, maxangu lawa a ma tiyiseleleke ma n’wi pfune leswaku a va ni ntwela-vusiwana, leswaku a ta faneleka ku chavelela van’wana hi nkarhi lowu va lavaka ku chaveleriwa.
Endzhaku ka loko a horile eka vuvabyi bya yena, Antonio u swi kotile ku tlhela a va mulanguteri wa muganga. Nkarhi na nkarhi a a kombisa leswaku wa va rhandza vapfumeri-kulobye, kambe yena ni nsati wa yena va endle matshalatshala yo hlawuleka leswaku va endzela lava vabyaka ni ku va khutaza. Hi xikombiso, endzhaku ko endzela Mukreste un’wana loyi a a khomiwe hi vuvabyi lebyikulu, Antonio u xiye leswaku makwerhu loyi a a nga swi lavi ku ya eminhlanganweni. Antonio u ri: “A ku nga ri hi leswi a nga n’wi rhandzi Yehovha kumbe vamakwerhu, kambe vuvabyi bya yena a byi endle leswaku a titwa a nga ha pfuni nchumu.”
Xin’wana lexi Antonio a xi endleke leswaku a khutaza makwerhu loyi la vabyaka a ku ri ku n’wi kombela leswaku a va khongelela eka xinkhubyana xin’wana lexi xi veke kona ku nga ri khale. Hambileswi makwerhu loyi a a titwa a nga faneleki, u pfumerile ku khongela. Antonio u ri: “U khongele kahle swinene naswona hi ku famba ka nkarhi u cincile. U tlhele a titwa a faneleka.”
Ina, hinkwerhu hi tshame hi tiyisela mixaka yo karhi ya maxangu, hi mpimo lowukulu kumbe lowutsongo. Kambe hilaha Pawulo a vuleke hakona, leswi swi nga hi hlomisa leswaku hi kota ku chavelela van’wana loko va lava ku chaveleriwa. Hikokwalaho, a hi kombiseni ntwela-vusiwana loko Vakreste-kulorhi va xaniseka naswona hi tekelela Xikwembu xa hina, Yehovha, hi ku chavelela van’wana.


text:
XIPHEMU 13
I Yini leswi Hi Faneleke Hi Swi Endla Leswaku Hi Tsakisa Xikwembu?
Papalata swilo swo biha. 1 Vakorinto 6:9, 10
Loko hi rhandza Yehovha a hi nge endli swilo leswi a swi vengaka.
Yehovha a nga swi lavi leswaku hi yiva, hi dakwa kumbe hi tirhisa swidzidziharisi hi ndlela yo biha.
Xikwembu xi venga ku dlaya, ku susa khwiri ni vusodoma. A xi swi lavi leswaku hi va ni makwanga kumbe hi lwa ni van’wana.
A hi fanelanga hi gandzela swifaniso swa hava kumbe hi tirhisa vungoma.
EParadeyisini leyi nga ta va laha misaveni, a ku nge vi na ndhawu ya vanhu lava endlaka swilo swo biha.
Endla swilo leswinene. Matewu 7:12
Leswaku hi tsakisa Xikwembu, hi fanele hi xi tekelela.
Kombisa vanhu van’wana rirhandzu hi ku va ni musa naswona u hanana.
Vana la tshembekaka.
Vana ni tintswalo naswona u va la rivalelaka.
Byela van’wana hi Yehovha ni tindlela takwe.—Esaya 43:10.
Vana ni tintswalo naswona u va la rivalelaka.


text:
NHLOKOMHAKA YA XIFUNENGETO | NDLELA YO LAWULA MIKHUVA YA WENA
1. Vana Ni Langutelo Lerinene
U nga ha lava ku cinca swilo hinkwaswo evuton’wini bya wena hi ku tsopeta ka tihlo. U nga ha ti byela u ku, ‘Vhiki leri ndzi lava ku tshika ku dzaha, ku rhuketela, ndzi lava ku hatla ndzi etlela, ndzi lava ku ndzi sungula ku endla vutiolori, ndzi lava ku sungula ku dya swakudya leswi nga ni rihanyo naswona ndzi lava ku sungula ku fonela va kokwana.’ Kambe tsundzuka leswaku n’hwarhimbiri yin’we yi tshwa nkanga!
NSINYA WA NAWU WA LE BIBELENI: “Vutlhari byi ni lava va titsongahataka.”
Munhu la titsongahataka u ni langutelo lerinene. Wa swi xiya leswaku u ni mpimo wo karhi wa matimba, nkarhi ni switirhisiwa. Ematshan’weni yo ringeta ku cinca swilo hi nkarhi wun’we u ringeta ku antswisa hakantsongontsongo.
Tsundzuka leswaku n’hwarhimbiri yin’we yi tshwa nkanga!
LESWI U NGA SWI ENDLAKA
Ringeta ku titoloveta kumbe ku tshika mukhuva wun’we kumbe yimbirhi hi nkarhi wun’we. Magoza lama landzelaka ma nga ku pfuna:
Xaxameta mikhuva leyinene leyi u lavaka ku yi tolovela ni mikhuva yo biha leyi u lavaka ku yi tshika. Xaxameta yo tala hilaha u nga kotaka ha kona.
Rhanga hi mikhuva leyi u yi tekaka yi ri ya nkoka swinene.
Eka nxaxamelo wa wena hlawula mikhuva yi nga ri yingani, ku nga ha va wun’we kumbe yimbirhi, u ti toloveta yona ku kondza u yi tolovela. Endzhaku tlhela u hlawula yin’wana yimbirhi eka nxaxamelo wa wena.
Sungula hi ku siva mikhuva yo biha hi leyinene. Hi xikombiso, loko eka mikhuva yo biha u xaxamete ni ku hlalela ngopfu TV, kasi eka mikhuva leyinene u xaxamete ni ku antswisa vuxaka bya wena ni vanhu lava u va rhandzaka, u nga ha tiyimisela ku endla leswi: ‘Ematshan’weni yo namba ndzi pfulela TV loko ndzi vuya entirhweni, ndzi ta fonela munghana kumbe xaka ra mina.’


text:
Tidyondzo To Hlaya
Vanhu Va Le Bibeleni Vo Fana Na Yosefa
Kopa dyondzo leyi yo hlaya, ivi u ringeta ku tsala swilo leswi Yosefa a fanaka ha swona ni vanhu van’wana va ntlhanu va le Bibeleni.
Swin'wana Eka Xiyenge Lexi
Ku Tiyisiwa Hi Vamakwerhu Va Hina Vaxinuna Ni Vaxisati
Komba vana va wena ndlela leyi va nga pfunanaka ha yona ni vanghana va vona.
Timfanelo Ta Munghana Lonene
Dyondzo leyi yi pfuna vana lava nga ni malembe ya 8 ku ya eka 12 leswaku va hlakulela timfanelo to va munghana lonene.
Vaisrayele Va Nghena eKanana
Kambela mianakanyo ya wena hi ku tirhisa ntlango lowu wo fananisa makhadi lowu sekeriweke eka tindzima 2 ku ya eka 7 ta buku ya Yoxuwa.
TIDYONDZO TO HLAYA


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 4:1-24
4 Kutani vana va Israyele va tlhela va sungula ku endla swo biha ematihlweni ya Yehovha loko Ehudi a file.+2 Hiloko Yehovha a va xavisa+ evokweni ra Yabini hosi ya Ka-nana, loyi a a fuma eHasora;+ murhangeri wa vuthu rakwe a ku ri Sisera,+ a a tshama eHaroxeti+ wa vamatiko.3 Vana va Israyele va sungula ku huwelela eka Yehovha,+ hikuva a a ri ni makalichi ya nyimpi ya 900 lama nga ni switsemo swa nsimbi,+ yena u tshikilele vana va Israyele+ hi ku va xanisa malembe ya 20.4 Kutani Debora, muprofeta wa xisati,+ nsati wa Lapidoto, a a avanyisa Israyele hi nkarhi wolowo.5 Yena a a tshama ehansi ka murhi wa ncindzu wa Debora exikarhi ka Rhama+ na Bethele+ endhawini ya tintshava ya Efrayimi; vana va Israyele a va tlhandlukela eka yena leswaku a va avanyisa.6 Kutani a rhumela rito a vitana Baraka+ n’wana wa Abinowamu a huma eKedexi-neftali+ a ku eka yena: “Xana Yehovha Xikwembu xa Israyele a nga humesanga xileriso? ‘Famba u ya hangalaka eNtshaveni ya Taboro,+ u fanele u teka vavanuna va 10 000 eka vana va Neftali+ ni le ka vana va Zebuloni.+7 Kunene ndzi ta ku kokela+ Sisera+ murhangeri wa vuthu ra Yabini+ ni makalichi yakwe ya nyimpi ni ntshungu wakwe enkoveni wa Kixoni,+ ndzi ta n’wi nyiketa evokweni ra wena.’”+8 Hiloko Baraka a ku eka yena: “Loko wo famba na mina, kunene na mina ndzi ta famba; kambe loko u nga fambi na mina, a ndzi nge fambi.”9 Kutani yena a ku: “Kunene ndzi ta famba na wena. Swa fana, xilo xo saseka a xi nge vi xa wena endleleni leyi u fambaka eka yona, hikuva Yehovha u ta xavisa Sisera evokweni ra wansati.”+ Hiloko Debora a suka a famba na Baraka eKedexi.+10 Baraka a sungula ku vitana Zebuloni+ na Neftali eKedexi, vavanuna va 10 000 va tlhandluka va n’wi sala endzhaku;+ Debora a tlhandluka na yena.11 Kutani Hevere+ lowa Mukena u sukile eka Vakena,+ vana va Hobabu, lava Muxe a a ri mukon’wana wa vona,+ naswona a a dzime ntsonga wakwe ekusuhi ni murhi lowukulu wa Zananima, lowu nga eKedexi.12 Hiloko va byela Sisera leswaku Baraka n’wana wa Abinowamu+ u tlhandlukele eNtshaveni ya Taboro.+13 Xikan’we-kan’we Sisera a hlengeleta makalichi yakwe hinkwawo ya nyimpi, makalichi ya nyimpi ya 900 ma ri ni switsemo swa nsimbi,+ ni vanhu hinkwavo lava a va ri na yena, va huma eHaroxeti wa vamatiko va ya enkoveni wa Kixoni.+14 Kutani Debora a byela Baraka a ku: “Suka u yima, hikuva leyi i ndlela leyi Yehovha a nga ta nyikela Sisera evokweni ra wena ha yona. Xana a hi Yehovha la fambeke emahlweni ka wena?”+ Hiloko Baraka a rhelela eNtshaveni ya Taboro a ri ni vavanuna va 10 000 va n’wi sele endzhaku.15 Kutani Yehovha a pfilunganya+ Sisera ni makalichi yakwe hinkwawo ya nyimpi ni nxaxa wakwe hinkwawo hi banga emahlweni ka Baraka. Eku heteleleni, Sisera a xika ekalichini a baleka hi milenge.16 Baraka a hlongorisa+ makalichi ya nyimpi+ ni nxaxa ku ya fika eHaroxeti wa matiko, lerova nxaxa hinkwawo wa Sisera wu dlayiwa hi banga. A nga kona ni un’we la seleke.+17 Loko ku ri Sisera,+ u baleke hi milenge a ya entsongeni wa Yayele+ nsati wa Hevere lowa Mukena,+ hikuva a ku ri ni ku rhula exikarhi ka Yabini hosi ya Hasora+ ni vandyangu wa Hevere lowa Mukena.18 Hiloko Yayele a huma ku ya hlangana na Sisera, a ku eka yena: “Hambukela haleno, hosi yanga, hambukela haleno ka mina. U nga chavi.” Hiloko a hambukela eka yena entsongeni. Endzhaku a n’wi funengeta hi nkumba.19 Hi ku famba ka nkarhi a ku eka yena: “Ndzi kombela u ndzi nyika matinyana yo nwa, hikuva ndzi ni torha.” Hiloko a pfula gula ra dzovo+ ra ntswamba, a n’wi nyika a nwa,+ endzhaku a n’wi funengeta.20 Kutani a ya emahlweni a ku eka yena: “Yima enyangweni ya ntsonga, kutaku loko munhu a fika a ku vutisa a ku, ‘Xana ku ni munhu laha?’ u fanele u ku, ‘E-e!’”21 Kutani Yayele nsati wa Hevere a teka mhingu ya ntsonga a khoma hamula hi voko. Hiloko a nyandlamela a n’wi tshinelela, a belela mhingu leyi exivandleni xakwe lexi nga exikarhi ka mahlo ni tindleve+ yi ya nghena emisaveni, a ha etlele vurhongo, a karhele. Kutani a fa.+22 Waswivo, Baraka a a hlongorisa Sisera. Yayele a huma ku n’wi hlanganisa ivi a ku eka yena: “Tana, ndzi ta ku komba munhu loyi u n’wi lavaka.” Hiloko a nghena eka yena, waswivo, Sisera a a wile, a file, ku ri ni mhingu exivandleni xakwe lexi nga exikarhi ka mahlo ni tindleve.23 Xisweswo Xikwembu xi hlula+ Yabini hosi ya Kanana emahlweni ka vana va Israyele esikwini rero.24 Voko ra vana va Israyele ri ya emahlweni ri nonon’hwa ni ku nonon’hwa eka Yabini hosi ya Kanana,+ ku fikela loko va dlaye Yabini hosi+ ya Kanana.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eklesiasta 12:1-14
12 Sweswi tsundzuka Mutumbuluxi+ wa wena Lonkulu emasikwini ya vujaha+ bya wena, masiku ya khombo ma nga si ta,+ kumbe ma nga si fika malembe lawa u nga ta vula ha wona u ku: “A ma ndzi tsakisi”;+2 dyambu, ku vonakala, n’weti ni tinyeleti swi nga si va munyama,+ ni mapapa ma nga si tlhelela, endzhaku ka sweswo ku landzela maboboma ya mpfula;3 esikwini leri vahlayisi va yindlu+ va nga ta rhurhumela, ni vanhu va ntamu lowukulu va nga ta nkhinsama,+ ni vavasati lava silaka+ va nga ta tshika ku tirha hikwalaho ka ku va va hungutekile, ni vavasati vo xiximeka lava nga ta hlometela emafasitereni+ va kuma ku ri munyama;4 ni tinyangwa ta le xitarateni ti nga ta pfariwa,+ loko mpfumawulo wa ribye ra ku sila wu ya ehansi,+ kutani munhu a nga ta pfuxiwa hi ku rila ka nyenyana, ni vavasati vo xiximeka hinkwavo lava yimbelelaka risimu va twalela ehansi.+5 A va chava nchumu lowu tlakukeke ntsena, naswona ku ni ku chava endleleni. Ni murhi wa almondi wa rhumbuka,+ ni njiya ya tikoka, ni xidzungela xa murhi wa kaperi xa boxeka, hikuva munhu u ya endlwini+ yakwe leyi a nga ta tshama eka yona hilaha ku nga riki na makumu, ni lava va kalakalaka va gwirima exitarateni;+6 ntambhu ya silivhere yi nga si susiwa, ni nkambana wa nsuku wu nga si fayiwa,+ ni khuwana ri fayekile exihlobyeni, ni vhilwa ro ka mati exihlobyeni ri pfotlosiwile.7 Kutani ntshuri wu tlhelela emisaveni+ laha a wu ri kona ni moya+ wu tlhelela eka Xikwembu xa ntiyiso+ lexi xi wu nyikeke.+8 “Vuhava lebyikulu,” ku vula muhlengeleti,+ “Hinkwaswo i vuhava.”+9 Ku nga khathariseki leswaku muhlengeleti u tlharihile,+ u tlhele a dyondzisa vanhu vutivi hilaha ku yaka emahlweni,+ u anakanyisisile ni ku lavisisa hi rixaladza,+ leswaku a longoloxa swivuriso swo tala hi ku tlhandlamana ka swona.+10 Muhlengeleti a a lava ku kuma marito lama tsakisaka+ ni ku tsala marito lama lulameke ya ntiyiso.+11 Marito ya lavo tlhariha ma fana ni tinsungunu ta havi,+ ni lava va nghenaka hi nhloko eku hlengeleteni ka marito va fana ni swipikiri leswi gongondzeriweke;+ va nyiketiwe va huma eka murisi+ un’we.12 N’wananga, malunghana ni swin’wana leswi hambaneke ni leswi, amukela xitsundzuxo: Ku endliwa ka tibuku to tala a ku heli, naswona ku tinyiketela swinene eka tona swi karhalisa nyama.+13 Loko hinkwaswo swi twiwile, makumu ya mhaka hi lawa: Chava Xikwembu xa ntiyiso+ u hlayisa swileriso swa xona.+ Hikuva leyi hi yona mfanelo hinkwayo ya munhu.14 Hikuva Xikwembu xa ntiyiso xi ta tisa ntirho wa muxaka wun’wana ni wun’wana eku avanyisiweni malunghana ni nchumu wun’wana ni wun’wana lowu fihliweke, hambi wu ri wunene kumbe wu ri wo biha.+


text:
GONDO 14
Ngu sihi sikolwa si vanyaphandule va yako ka sona?
Se kupinda mbimo ya yingi gondo ya txitimwi i di txifungo txa hombe txa Tifakazi ta Jehovha. Gondo yo sawuleka yi ningwa ava va ningelako mbimo yawe yotshe ka mthumo wo txhumayela Mfumo ti to ve kota ku ‘hetisisa mthumo wawe’.—2 Timoti 4:5.
Txikolwa txa Mthumo wa Wunyaphandule. Magwito ka dilembe do khata da mthumo wa mbimo yotshe, nyaphandule wa dhanwa ti to eya ka txikolwa txa mtxhanu wa masiku ni dimwedo ka Nyumba ya Mfumo ya hafuhi ni m’tini kwakwe. Txikongomelo ngu vhuna nyaphandule ti to e tshuketa hafuhi ni Jehovha, e kota kutxhumayela kwati, ni ku simama ka mthumo wakwe.
Txikolwa txa Vatxhumayeli va Mfumo. Ka txikolwa txiya txa mitxima yimbidi ku gondiswa vanyaphandule va va nga vitwa, ava va tsakelako kusiya miti yawe ti to ve ya thuma ka wukhalo wu ku ku ni txilaveko. Vona va womba va di tsanisile va txi khona, “Ngani wuwa! Ni rume!” ngu ku eteta nzila ya Mtxhumayeli wa hombe awu a nga ta thuma ha mafuni, Jesu Kristu. (Esaya 6:8; Johane 7:29) Kururela ka wukhalo wa kule ni m’tini ti pata ku tolovela kuhehukisa wutomi. Mndawuko, matxelo ni sakudya, sotshe eso si na va siemo so hambana. Eto ti nga pata kambe ni kugondela lidimi limwane. Txikolwa txiya txi vhuna vanathu va txiwamna ni va txisikati ni vatekani ava va ku hagari ka 23 kuya ka 65 wa malembe ti to ve sakulela tifanelo tawe ta moya ti va no ya ti lava ku tithumisa ka siavelo sawe ni wusikoti awu ti no va hehukela ti to ve thumiswa ngutu ngu Jehovha ni sengeletano yakwe.
Txikolwa txa DiBhibhele txa Giliyadhi txa Torre de Vigia. Ngu txiHebheru ku “Giliyadhi” ti womba “Dibuthu da Tifakazi”. Ku khukhela loko txi di simekilwe ngu 1943, se ku humile kupinda 8.000 wa vanathu ve rumelwa kota varumiwa ti to veya ningela wufakazi ‘kala magwito ka mafu’ ngu kuhumelela ka hombe. (Mithumo 13:47) Mbimo yi varumiwa vo khata va nga hoka Perú, ku singa ni dibanza. Konkuwa se ku ni mabanza ya mapindako 1.000. Mbimo yi ku nga hoka varumiwa vo khata Japani ku singa ni hambi digumi da Tifakazi. Konkuwa ku ni ti ti pindako 200.000. Kursu ya Giliyadhi ya mtxhanu wa mitxima yi pata ni kugonda Dipswi da Txizimu ngu kutshima. Vanyaphandule vo sawuleka mwendo varumiwa va va nga mbi ya Giliyadhi va ku Bhetele mwendo vawoneleli va sigava va rambwa ka txikolwa txiya ti to ve gondiswa kusimamisa ni ku tsanisa mthumo wa mafuni kotshe.
Ngu txihi txikongomelo txa txikolwa txa mthumo wa wunyaphandule?
Ka txikolwa txa vatxhumayeli va Mfumo, mba mani va va rambwako?


text:
Ku Tirhela Xikwembu I Vutshunguri Byakwe!
Loko maphayona mambirhi ma byeriwe ku nghena endlwini yin’wana eKenya, ma hlamarisiwe hi ku vona wanuna la nga ni xivumbeko lexitsongo swinene a etlele emubedweni. A a ri ni miri lowutsongo swinene ni mavoko yo koma. Loko ma ri karhi ma n’wi byela hi xitshembiso xa Xikwembu xa leswaku “la khutaka u ta tlula kukota mhunti,” wanuna loyi u n’wayiterile swinene.—Esa. 35:6.
Maphayona wolawo ma kume leswaku Onesmus, loyi sweswi a nga ehansinyana ka malembe ya 40, u velekiwe a ri ni vuvabyi bya marhambu lebyi vuriwaka osteogenesis imperfecta kumbe brittle bone. Marhambu ya yena a ma nga tiyanga—lerova ntshikilelonyana wutsongo a wu ta endla leswaku ma tshoveka. Leswi ku nga riki na vutshunguri bya vuvabyi lebyi, Onesmus a a ehleketa leswaku u ta heta vutomi bya yena hinkwabyo a ri ni switlhavi naswona a famba hi xitulu xa lava lamaleke.
Onesmus u pfumele ku dyondzeriwa Bibele. Hambiswiritano, mana wakwe u arile leswaku a ya emihlanganweni ya Vukreste, a vula leswaku a nga ha vaviseka naswona swi nga ha n’wi vangela switlhavi leswi engetelekeke. Hikwalaho, vamakwerhu a va n’wi rhekhodela minhlangano hinkwayo kutani a yi yingisela a ri ekaya. Endzhaku ko dyondzeriwa tin’hweti ta ntlhanu, Onesmus u endle xiboho xo ya eminhlanganweni ku nga khathariseki makhombo lawa a swi ta endleka a langutana na wona.
Xana ku ya eminhlanganweni ya Vukreste swi nyanyise switlhavi swa Onesmus? Vuyelo bya kona byi ve lebyinene. Onesmus u ri: “Switlhavi leswi a ndzi tshama ndzi ri na swona a swi hunguteka hi nkarhi wa minhlangano.” A a ehleketa leswaku ntshembo wakwe lowuntshwa hi wona a wu endla leswaku a titwa a antswa. Mana wakwe u vone ku cinca ka vumunhu bya n’wana wakwe naswona a a tsakile swinene lerova na yena u pfumerile ku dyondzeriwa Bibele. A a tala ku vula a ku: “Ku tirhela Xikwembu swi tshungula jaha ra mina.”
Swi nga si ya kwihi, Onesmus u ve muhuweleri la nga khuvuriwangiki. Hi ku famba ka nkarhi, u khuvuriwile naswona sweswi i nandza wa vutirheli. Hambileswi milenge ni voko lerin’wana rakwe swi nga tirhiki, u navela ku endla hinkwaswo leswi nga ematimbeni yakwe leswaku a tirhela Yehovha. A a lava ku va phayona ra nkarhinyana, kambe a a kanakana ku byi teka. Ha yini? Hikuva a a swi tiva leswaku u ta boheka ku titshega hi munhu un’wana leswaku a n’wi susumeta hi xitulu xa lava lamaleke. Loko a byele Vakreste-kulobye hi xiphiqo lexi, va tshembise leswaku va ta n’wi pfuna. Va swi endlile sweswo, hiloko a kota ku va phayona ra nkarhinyana.
Leswi nakambe Onesmus a a lava ku va phayona ra nkarhi hinkwawo, u ve ni xiphiqo lexi fanaka. Hambiswiritano, siku rin’wana ndzimana ya siku yi n’wi nyike xikhutazo lexi a a xi lava. Ndzimana ya kona a ku ri Pisalema 34:8 leyi nge: “Nantswani mi vona leswaku Yehovha hi lonene.” Endzhaku ko anakanyisisa hi tsalwa rero, Onesmus u endle xiboho xo va phayona ra nkarhi hinkwawo. Sweswi u chumayela masiku ya mune evhikini naswona u ni swichudeni swo hlayanyana swa Bibele leswi endlaka nhluvuko lowunene hi tlhelo ra moya. Hi 2010, u ye eka Xikolo Xa Ntirho Wa Vuphayona. Onesmus a a tsake ngopfu loko un’wana wa vamakwerhu vambirhi lava n’wi endzeleke ro sungula ku ri yena mudyondzisi wakwe!
Vatswari va Onesmus se va file, kambe vamakwerhu va le vandlheni va khathalela swilaveko swakwe swa siku ni siku. U tsakela mikateko hinkwayo leyi a tiphinaka ha yona sweswi naswona u ri langutele hi mahlo-ngati siku leri “[ku nga taka ku nga vi na] munhu la tshamaka kona la nga ta ku: ‘Ndza vabya.’”—Esa. 33:24.


text:
Tekelelani Ku Titsongahata Ni Ntwela-vusiwana Wa Yesu
“Kreste u xanisekele n’wina, a mi siyela ntila leswaku mi landzelerisisa mikondzo yakwe.”—1 PETRO 2:21.
1. Ha yini ku tekelela Yesu swi hi tshineta eka Yehovha?
HAKANYINGI hi ringeta ku tekelela munhu loyi hi rhandzaka vumunhu byakwe. Eka vanhu hinkwavo lava tshameke va hanya, hi fanele hi tekelela Yesu Kreste. Ha yini? Yesu u tshame a ku: “Loyi a ndzi voneke u vone na Tatana.” (Yohane 14:9) Yesu u vule leswi hikwalaho ka leswi a tekelelaka vumunhu bya Tata wakwe hi ku helela. Hikwalaho loko hi dyondza hi Yesu, hi dyondza hi Yehovha. Naswona loko hi tekelela Yesu, hi tshinela eka Yehovha, Munhu la tlakukeke swinene evuakweni hinkwabyo. Mawaku lunghelo ronghasi!
2, 3. (a) Ha yini Yehovha a hi hlamusele hi vuenti hi vutomi bya Yesu naswona i yini leswi Xikwembu xa hina xi languteleke leswaku hi swi endla? (b) Hi ta bula hi yini exihlokweni lexi ni lexi landzelaka?
2 EBibeleni, Yehovha u hi hlamusele hi vuenti hi vutomi bya Yesu. Ha yini? Hikuva Xikwembu xa hina xi lava hi tiva N’wana wa xona leswaku hi ta n’wi tekelela swinene. (Hlaya 1 Petro 2:21.) EBibeleni, xikombiso lexi Yesu a hi vekeleke xona xi fanisiwa ni mikondzo. Xana sweswo swi vula yini? Yehovha u lava leswaku hi landzela mikondzo ya N’wana wakwe, leswi vulaka ku tekelela hinkwaswo leswi Yesu a swi endleke. Entiyisweni, Yesu a a hetisekile, kutani Yehovha a nga langutelanga leswaku hi tekelela N’wana wakwe hi ku hetiseka. Ku ri na sweswo, Xikwembu xi lava leswaku hi endla leswi hi nga swi kotaka leswaku hi tekelela Yesu.
3 A hi kambisiseni timfanelo tin’wana ta Yesu letinene. Exihlokweni lexi, hi ta bula hi ku titsongahata ni ntwela-vusiwana wakwe. Exihlokweni lexi landzelaka, hi ta bula hi xivindzi ni ku twisisa kakwe. Hi ta hlamula swivutiso swinharhu malunghana ni mfanelo ha yin’we: Xana yi vula yini? Yesu u yi kombise njhani mfanelo yoleyo? Hi nga n’wi tekelela njhani?
YESU WA TITSONGAHATA
4. Xana swi vula yini ku titsongahata?
4 I yini ku titsongahata? Vanhu vo tala lava titlakusaka va anakanya leswaku ku titsongahata i xikombiso xa ku tsana kumbe ku nga titshembi. Kambe xana sweswo i ntiyiso? Entiyisweni, leswaku hi titsongahata swi lava leswaku hi titshemba hi tlhela hi va ni xivindzi. Ku titsongahata i rito-fularha ra ku tikukumuxa ni ku tikurisa. Leswaku hi titsongahata, hi fanele hi rhanga hi va ni langutelo lerinene hi hina vini. Hi xikombiso, xihlamusela-marito xin’wana xa Bibele xi ri: “Ku titsongahata i ku tiva ndlela leyi hi nga va xiyimo xa le hansi ha yona emahlweni ka Xikwembu.” Nakambe, loko hi titsongahata, a hi nge titeki hi antswa ku tlula vanhu van’wana. (Varhoma 12:3) A swi olovi ku kombisa mfanelo leyi tanihi leswi hi nga hetisekangiki. Kambe hi nga dyondza ku titsongahata loko hi anakanyisisa hi vukulu bya Yehovha hi tlhela hi tekelela xikombiso xa Yesu.
Loko hi titsongahata, a hi nge titeki hi antswa ku tlula vanhu van’wana
5, 6. (a) I mani Mikayele ntsumi leyikulu? (b) Mikayele u wu kombise njhani moya wa ku titsongahata?
5 Yesu u swi kombise njhani leswaku wa titsongahata? N’wana wa Xikwembu a a titsongahata minkarhi hinkwayo, loko a ha ri ntsumi leyi nga ni matimba etilweni ni loko a ri munhu la hetisekeke laha misaveni. A hi kambisiseni swikombiso swi nga ri swingani.
6 Langutelo rakwe. Ebukwini ya Bibele ya Yudha, hi hlaya hi vutomi bya Yesu loko a nga si ta laha misaveni. (Hlaya Yudha 9.) Mikayele ntsumi leyikulu, ku nga Yesu u “ve ni njhekanjhekisano na Diyavulosi” naswona ‘u kanetane’ ni munhu yoloye wo homboloka “hi ntsumbu wa Muxe.” Endzhaku ka loko Muxe a file, Yehovha u lahle ntsumbu wakwe endhawini leyi a wu nga ta kuma hi munhu. (Deteronoma 34:5, 6) Kumbexana Diyavulosi a a lava ku ringa Vaisrayele leswaku va tirhisa ntsumbu wa Muxe evugandzerini bya mavunwa. Ku nga khathariseki xikongomelo xo biha lexi Diyavulosi a a ri na xona, hi xivindzi Mikayele u n’wi siverile. Buku yin’wana ya tinhlamuselo yi vula leswaku marito lama nge u “ve ni njhekanjhekisano” ni leri nge u ‘kanetane,’ ma tlhela ma tirhisiwa ku hlamusela ku “tenga” naswona ma nga ha vula leswaku “Mikayele ‘a nga n’wi pfumelelanga Diyavulosi’ ku teka ntsumbu wa Muxe.” Kambe, ntsumi leyi leyikulu a yi swi tiva leswaku a yi nga ri na vulawuri hinkwabyo. Kutani mhaka leyi yi yi siyele Yehovha, Muavanyisi la Tlakukeke, loyi ku nga yena ntsena a nga ni mfanelo yo avanyisa Sathana. Hakunene Yesu u kombise moya wa ku titsongahata!
Yesu hi ku titsongahata u endle hinkwaswo leswi Yehovha a n’wi byeleke leswaku a swi endla, “ku ya fika eku feni”
7. Yesu u swi kombise njhani leswaku wa titsongahata hi mavulavulelo ni hi swiendlo swakwe?
7 Loko Yesu a ha ri laha misaveni, u tlhele a kombisa ku titsongahata hi ndlela leyi a a vulavula ha yona ni hi swilo leswi a a swi endla. Mavulavulelo yakwe. Yesu a a nga lavi ku tikokela mahlo swi nga fanelanga. Ematshan’weni ya sweswo, a a lava leswaku ku vangama hinkwako ku ya eka Tata wakwe. (Marka 10:17, 18; Yohane 7:16) Yesu a nga si tshama a vulavula ni vadyondzisiwa vakwe hi ndlela leyi va endleke va titwa va ri swiphukuphuku kumbe va ri va xiyimo xa le hansi. Ku ri na sweswo, u va xiximile a tlhela a kombisa leswaku wa va tshemba hi ku va bumabumela hikwalaho ka timfanelo ta vona letinene. (Luka 22:31, 32;Yohane 1:47) Swiendlo swakwe. Yesu u hlawule ku hanya vutomi byo olova, a a nga ri na swilo swo tala leswi vonakaka. (Matewu 8:20) A a tiyimiserile ku endla ntirho wa xiyimo xa le hansi lowu van’wana a va nga swi lavi ku wu endla. (Yohane 13:3-15) U tlhele a veka xikombiso lexi hetisekeke xa ku titsongahata hi ku yingisa. (Hlaya Vafilipiya 2:5-8.) Ku hambana ni vanhu lava titlakusaka lava nga swi laviki ku yingisa van’wana, Yesu hi ku titsongahata u endle hinkwaswo leswi Yehovha a n’wi byeleke leswaku a swi endla, “ku ya fika eku feni.” Swi le rivaleni leswaku Yesu, N’wana wa munhu, a a ri ni “mbilu yo titsongahata.”—Matewu 11:29.
TEKELELANI KU TITSONGAHATA KA YESU
8, 9. Hi nga swi kombisa njhani leswaku ha titsongahata?
8 Hi nga ku tekelela njhani ku titsongahata ka Yesu? Langutelo ra hina. Loko hi titsongahata, hi kombisa leswaku ha swi tiva leswaku a hi na vulawuri hinkwabyo. Hikwalaho, ha swi tiva leswaku a hi na yona mfanelo yo avanyisa vanhu van’wana. A hi nge va xopaxopi kumbe hi kanakana swikongomelo swa vona. (Luka 6:37; Yakobo 4:12) Ku titsongahata ku hi pfuna leswaku hi papalata ku va lava “lulameke ku tlula mpimo.” Leswi swi vula leswaku a hi nge titeki hi antswa ku tlula lava nga riki na vuswikoti kumbe malunghelo yo fana ni lawa hi nga na wona. (Eklesiasta 7:16) Vakulu lava titsongahataka a va titeki va antswa ku tlula vamakwavo va vona va xinuna ni va xisati. Ematshan’weni ya sweswo, varisi lava lava nga ni rirhandzu va “teka van’wana va ri lava tlakukeke,” leswi vulaka leswaku va teka van’wana va ri va nkoka swinene ku va tlula.—Vafilipiya 2:3; Luka 9:48.
9 Anakanya hi W. J. Thorn, loyi a a ri mulanguteri la famba-fambaka ku sukela hi 1894. Endzhaku ka malembe yo tala, u nyikiwe ntirho wo khathalela tihuku le Kingdom Farm en’walungwini wa New York. Loko Makwerhu Thorn a vona onge a a fanele a endla ntirho wa nkoka swinene, a a tibyela a ku: “Wena ntshurinyana wa misava. Xana u na yini xo tinyungubyisa ha xona ke?” (Hlaya Esaya 40:12-15.) Hakunene a a titsongahata!
10. Hi nga swi kombisa njhani leswaku ha titsongahata hi mavulavulelo ni hi swiendlo swa hina?
10 Mavulavulelo ya hina. Loko hi titsongahata hakunene, swi ta vonaka hi ndlela leyi hi vulavulaka ha yona ni vanhu van’wana. (Luka 6:45) Loko hi vulavula na vona, a hi nge dzikisi mianakanyo eka malunghelo ya hina ni le ka swilo leswi hi swi endleke. (Swivuriso 27:2) Ematshan’weni ya sweswo, hi ta bumabumela vamakwerhu va xinuna ni va xisati hikwalaho ka swilo leswinene leswi va swi endlaka hi tlhela hi languta timfanelo letinene ni vuswikoti bya vona. (Swivuriso 15:23) Swiendlo swa hina. Vakreste lava titsongahataka a va ringeti ku va ni ndhuma kumbe ku va va nkoka emisaveni leyi. Ku ri na sweswo, va hlawula ku hanya vutomi byo olova, hambi ku ri ku endla ntirho wa xiyimo xa le hansi, leswaku va tirhela Yehovha hilaha va nga kotaka hakona. (1 Timotiya 6:6, 8) Xa nkoka swinene, hi nga kombisa leswaku ha titsongahata hi ku va lava yingisaka. Hi fanele hi titsongahata leswaku hi ta “[yingisa] lava rhangelaka” evandlheni hi tlhela hi amukela ni ku landzela nkongomiso wa nhlengeletano ya Yehovha.—Vaheveru 13:17.
YESU U NI NTWELA-VUSIWANA
11. Swi vula yini ku va ni ntwela-vusiwana?
11 Ntwela-vusiwana wu fambisana ni rirhandzu. Matsalwa ma vula leswaku Yehovha na Yesu va kombisa ntwela-vusiwana lowukulu ni rirhandzu. (Luka 1:78; 2 Vakorinto 1:3; Vafilipiya 1:8) Malunghana ni leswi Matsalwa ma swi vulaka hi ntwela-vusiwana, buku yin’wana leyi hlamuselaka Bibele yi ri: “Ku kombisa ntwela-vusiwana a swi vuli ku twela lava lavaka ku pfuniwa ntsena. Kambe swi vula ku khathala swinene ni ku pfuneta hi ku teka goza leri nga ta antswisa vutomi bya vanhu van’wana.” Ntwela-vusiwana hi wona wu susumetaka munhu ku endla tano. Munhu loyi a nga ni ntwela-vusiwana u susumeteleka ku antswisa vutomi bya vanhu van’wana.
12. I yini leswi kombisaka leswaku Yesu u twele vanhu vusiwana naswona ntwela-vusiwana wakwe wu n’wi susumetele ku endla yini?
12 Yesu u wu kombise njhani ntwela-vusiwana? Ku khumbeka ka yena ni swiendlo swa yena swa ntwela-vusiwana. Yesu u va twele vusiwana vanhu van’wana. Loko a vona munghana wakwe Mariya ni van’wana va ri karhi va rila hileswi Lazaro a a file, Yesu u rile na vona. (Hlaya Yohane 11:32-35.) Kutani, ntwela-vusiwana lowu endleke leswaku a pfuxa n’wana wa noni wa jaha wu n’wi susumetele ku pfuxa Lazaro. (Luka 7:11-15; Yohane 11:38-44) Ntwela-vusiwana lowu a wu kombiseke wu endle leswaku Lazaro a kuma lunghelo ro ya hanya etilweni. Emahlweninyana ka kwalaho, Yesu u wu ‘twele vusiwana’ ntshungu lowu wu teke eka yena. Ntwela-vusiwana wakwe wu n’wi susumetele “ku wu dyondzisa swilo swo tala.” (Marka 6:34) Sweswo swi endle leswaku vutomi bya lava landzeleke tidyondzo takwe byi cinca. Yesu a a nga tweli vanhu ntsena. Ntwela-vusiwana wakwe wu tlhele wu n’wi susumetela ku pfuna vanhu lava a va lava ku pfuniwa.—Matewu 15:32-38; 20:29-34; Marka 1:40-42.
13. Yesu u vulavule njhani ni van’wana hi ndlela ya ntwela-vusiwana? (Vona xifaniso lexi nga eku sunguleni ka xihloko lexi.)
13 Marito yakwe ya ntwela-vusiwana. Ntwela-vusiwana wa Yesu wu n’wi susumetele ku vulavula ni vanhu van’wana hi ndlela ya musa, ngopfu-ngopfu lava tshikileriweke. Muapostola Matewu u tshahe marito lawa Esaya a ma vuleke malunghana na Yesu. Esaya u te: “Ku hava rihlanga leri khinyekeke leri a nga ta ri pfotlosa; naswona rivoni ra ngoti leri ketimelaka a nge ri timi.” (Esaya 42:3; Matewu 12:20) Xana marito wolawo a ma vula yini? Yesu a a nga va khomi hi ndlela yo biha vanhu van’wana kumbe ku va xanisa. Ku ri na sweswo, u vulavule na vona hi ndlela leyi va phyuphyiseke. U chumayele rungula leri nyikaka ntshembo eka “lava vavisekeke mbilu.” (Esaya 61:1) U rhambe vanhu lava a va ‘tirha hi matimba ni lava a va tikeriwa’ leswaku va ta eka yena va ta ‘phyuphyisiwa.’ (Matewu 11:28-30) U tshembise vadyondzisiwa vakwe leswaku Xikwembu xa khathala hi mugandzeri un’wana ni un’wana wa xona, ku katsa ni “lavatsongo” kumbe lava misava a yi va teka va nga ri va nkoka.—Matewu 18:12-14; Luka 12:6, 7.
TEKELELANI NTWELA-VUSIWANA WA YESU
14. Hi nga swi kombisa njhani leswaku ha khumbeka hi van’wana?
14 Hi nga wu tekelela njhani ntwela-vusiwana wa Yesu? Ku khumbeka ka hina. Bibele yi hi byela leswaku hi tikarhatela ku kombisa “xinakulobye lexikulu xa tintswalo,” hambiloko swi nga tiendlekeli hi ntumbuluko eka hina. Sweswo swi fambisana ni “vumunhu lebyintshwa” lebyi Yehovha a languteleke leswaku Vakreste hinkwavo va byi ambala. (Hlaya Vakolosa 3:9, 10, 12.) U nga swi kombisa njhani leswaku wa khumbeka? Bibele yi ri: “Ndlandlamukani.” (2 Vakorinto 6:11-13) Yingiserisisa loko munhu un’wana a ku byela ndlela leyi a titwaka ha yona ni leswi n’wi vilerisaka. (Yakobo 1:19) Anakanyisisa hi mhaka yoleyo kutani u tivutisa: ‘Loko a ndzi ri exiyin’weni lexi a nga eka xona, a ndzi ta titwa njhani? I yini leswi a ndzi ta swi lava?’—1 Petro 3:8.
15. I yini leswi hi nga swi endlaka leswaku hi pfuna lava nga ha vaka va feriwile kumbe lava xanisekaka?
15 Swiendlo swa hina swa ntwela-vusiwana. Ntwela-vusiwana wu hi susumetela ku pfuna van’wana, ngopfu-ngopfu lava feriweke kumbe lava xanisekaka. Hi nga va pfuna njhani? Varhoma 12:15 yi ri: “Mi rila ni vanhu lava rilaka.” Minkarhi yo tala, vanhu va lava ku chaveleriwa ku tlula ku tlhantlheriwa swiphiqo swa vona. Va lava munghana loyi a khathalaka hi vona ni loyi a va yingiselaka. Makwerhu un’wana wa xisati lo yi a chaveleriweke hi vamakwerhu va xinuna ni va xisati endzhaku ka loko n’wana wakwe wa nhwanyana a file u ri, “Ndzi swi tlangerile loko vamakwerhu va tile va ta rila na mina.” Hi nga tlhela hi kombisa ntwela-vusiwana hi ku endla swilo leswi nga ta pfuna van’wana. Kumbexana ku ni noni leyi lavaka ku lunghiseriwa swo karhi endlwini ya yona. Kumbe swi nga ha endleka ku ri ni Mukreste la dyuhaleke loyi a lavaka ku yisiwa eminhlanganweni, ensin’wini kumbe eka dokodela. Hambi ku ri nchumu wutsongo lowu kombisaka musa wu nga antswisa vutomi bya munhu. (1 Yohane 3:17, 18) Xa nkoka swinene, hi nga kombisa van’wana ntwela-vusiwana hi ku endla leswi hi nga swi kotaka leswaku hi va chumayela mahungu lamanene. Leyi hi yona ndlela leyinene yo antswisa vutomi bya vanhu va timbilu letinene!
16. Hi nga va khutaza njhani vanhu lava karhatekeke?
16 Marito ya hina ya ntwela-vusiwana. Ku khumbeka ka hina ku ta hi susumetela ku “[vulavula] hi ku chavelela eka mimoya-xiviri leyi karhatekeke.” (1 Vatesalonika 5:14) Hi nga va khutaza njhani? Hi nga va byela ndlela leyi hi khathalaka ha yona ha vona. Hi nga va bumabumela hi tlhela hi va pfuna va vona timfanelo ta vona letinene ni vuswikoti bya vona. Hi nga va tsundzuxa leswaku Yehovha u va pfunile leswaku va kuma ntiyiso, kutani i va risima eka yena. (Yohane 6:44) Hi nga va tiyisekisa leswaku Yehovha wa khathala swinene hi malandza yakwe lama “tshovekeke mbilu” kumbe lama “pfotlokeke emoyeni.” (Pisalema 34:18) Marito ya hina ya ntwela-vusiwana ma nga va phyuphyisa swinene lava lavaka ku chaveleriwa.—Swivuriso 16:24.
17, 18. (a) Yehovha u langutele leswaku vakulu va ti khoma njhani tinyimpfu ta yena? (b) Hi ta bula hi yini exihlokweni lexi landzelaka?
17 Vakulu, Yehovha u langutele leswaku mi va ni ntwela-vusiwana eka tinyimpfu takwe. (Mintirho 20:28, 29) Tsundzukani leswaku i vutihlamuleri bya n’wina ku dyondzisa, ku khutaza ni ku phyuphyisa tinyimpfu takwe. (Esaya 32:1, 2; 1 Petro 5:2-4) Hikwalaho nkulu loyi a nga ni ntwela-vusiwana lowukulu a nge ringeti ku lawula vamakwavo, a va vekela milawu kumbe a va endla va titwa va ri ni nandzu loko va tsandzeka ku endla leswi engetelekeke. Ematshan’weni ya sweswo, nkulu u lava leswaku vamakwavo vakwe va xinuna ni va xisati va tsaka naswona wa tshemba leswaku ndlela leyi va rhandzaka Yehovha ha yona yi ta va susumetela ku n’wi tirhela hi mbilu hinkwayo.—Matewu 22:37.
18 Loko hi ri karhi hi anakanyisisa hi ku titsongahata ni ntwela-vusiwana wa Yesu, hi ta susumeteleka ku n’wi tekelela. Exihlokweni lexi landzelaka, hi ta bula hi ndlela leyi hi nga xi tekelelaka ha yona xivindzi ni ku twisisa ka Yesu.


text:
- Vanhu na ku tirha swin'we ku tlula maendlelo na switirhisiwa nakona hi na maendlelo yo boha na switirhi ku fambisa tindlela leti vanhu (hi va vula 'vatirhi') lava va tirhisanaka.
- Software leyi tirhaka hi mfanelo ku tlula matsalwa yo vulavula hi software leyi ntsena loko software leyi hi hlamuseriwa hi vuenti.
- Ku nghenelela ka vaxavi ku tlula ku burisana loku nga heriki hi matirhelo mayelana na ndlela yo burisana hi ta ntirho lowa ha taka, na ku tsala hansi ka xin'wana na xin'wana lexi cincaka.
- Ku cinca loko swilo swi cinca ku tlula ku ombelela nongonoko ntsena loko ku ri na kungu leri nga na vuxokoxoko byo enta leswaku hi ta tiva ku amukela ku cinca hi ku landzelerisa kungu.
Sunday, June 8, 2014
Swikoxo swa Matirhelo yo Hatlisa no Olova (Swa Lavo Titsandzeka)
Hi twile hi matirhelo lamantshwa mo tsala software hi ku hakela vatirhi vo ka va nga ri va hina no hlaya matsalwa ya ka Gartner. Mintirho leyi yi endle leswaku hi tekela enhlokweni:
- Kerry Buckley (@kerryb)
- Muhundzuluxi wa Xitsonga: M.K. Baloyi
Source: http://www.halfarsedagilemanifesto.org/
Labels: Information Technology, Translations, Xitsonga
Subscribe to: Post Comments (Atom)


text:
NHLOKOMHAKA YA XIFUNENGETO
Xana Ma Pfuna Mahanyelo Lamanene?
Hi swihi eka leswi landzelaka leswi u anakanyaka leswaku swi wu khumba swinene ntsako wa wena?
swiyimo swa wena
tisele ta wena ta xitekela
mahanyelo ya wena
VAN’WANA va nga ha hlawula “swiyimo,” kumbexana va ku, “A ndzi ta tsaka . . .
“loko a ndzi ri ni mali yo tala”
“loko a ndzi ri ni vukati lebyi tsakisaka”
“loko a ndzi ri ni rihanyo lerinene”
Hambiswiritano, entiyisweni mahanyelo lamanene ma tlula swiyimo ni tisele ta xitekela loko swi ta eka ntsako naswona lawa i mahungu lamanene. Ha yini? Hikuva swiyimo kumbe tisele ta wena, u nga swi lawula katsongo kumbe u tsandzeka ku swi lawula, kambe u nga swi kota ku lawula mahanyelo ya wena.
“MUHANYISI LONENE”
Xivuriso xa Bibele xi ri: “Mbilu leyi tsakeke i muhanyisi lonene, kambe moya lowu tshovekeke wu omisa marhambu.” (Swivuriso 17:22) Hi marito man’wana, mahanyelo ya wena lamanene ma vuyerisa! Ma nga ku pfuna leswaku u fikelela pakani ya wena kumbe u lan’wa naswona swiphiqo swi nga ku endla u va munhu wo antswa kumbe u nga khathali.
Vanhu van’wana va nga ha kanakana hi mhaka leyi. Va nga ha ku:
‘Ha yini ndzi endla onge swi ndzi fambela kahle kasi ndza xaniseka?’
‘Hambi ndzo va ni langutelo lerinene xiyimo xa mina a xi nge cinci.’
‘Swa antswa ndzi amukela xiyimo ku ri ni ku va n’wamilorho.’
Ku anakanya hi ndlela yoleyo swi nga ha tikomba swi twala. Hambiswiritano, swa vuyerisa ku va ni langutelo lerinene. Hi xikombiso, xiya swiendlakalo leswi landzelaka.
Entirhweni Alex na Brian, va tirha hi matimba eka mintirho leyi hambaneke. Endzhaku ko kambela ntirho wa vona, murhangeri wa vona u va byele hi swihoxo leswi va swi endlaka eka mintirho ya vona.
Alex u ri: “Ndzi tirhisa nkarhi ni matimba ya mina entirhweni lowu kambe swi tikomba ndzi nga wu endli kahle! A ndzi nge pfuki ndzi wu kotile ntirho lowu. Hambileswi ndzi tirhaka hi matimba, ndzi titwa onge a ndzi endli swilo hi ndlela leyi faneleke. Ha yini ndzi fanele ndzi ringeta ku wu endla?”
Brian: “Muthori wa mina u ndzi hlamusele leswi a swi rhandzaka hi ntirho wa mina, kambe ndzi endle swihoxo swi nga ri swingani leswikulu. Ndzi dyondze tidyondzo ta nkoka leti nga ta ndzi pfuna leswaku ndzi antswisa enkarhini lowu taka.”
U ANAKANYA YINI?
Endzhaku ka tin’hweti ta tsevu, hi wihi loyi a nga ta va mutirhi wo antswa—Alex kumbe Brian?
Loko a wu ri muthori, hi wihi loyi a wu ta n’wi thola eka vavanuna lavambirhi kumbe loyi a wu ta tsakela leswaku a ya emahlweni a ku tirhela?
Loko u langutane ni mintlhontlho, hi wihi loyi a wu ta fana na yena eka vavanuna lavambirhi?
Andrea na Brittney va karhatiwa hi xivundza. Havambirhi va ni tindlela leti nga faniki to langutana ni xiyimo lexi.
Andrea u khathala hi leswi khumbaka yena ntsena. A nga swi lavi ku pfuna van’wana handle ka loko va rhanga va pfuna yena. U ri, ‘Ha yini ndzi fanele ndzi tikarhata hi ku pfuna vanhu lava nga ndzi pfuniki hi nchumu?’
Brittney u endla matshalatshala leswaku a va ni musa a tlhela a pfuna van’wana, hambiloko va tlangela kumbe va nga tlangeli! U hanya hi nawu lowu dumeke wa mahanyelo—u khoma van’wana hi ndlela leyi a a ta tsakela leswaku a khomiwa ha yona. (Luka 6:31) Eka Brittney, ku endla leswinene swa vuyerisa hambiloko van’wana va khensa kumbe va nga khensi.
U ANAKANYA YINI?
Hi wihi eka vavasati lavambirhi loyi a wu ta tsakela leswaku a va munghana wa wena?
Hi wihi loyi a titwaka a eneriseka hi vuxaka bya yena ni van’wana?
Loko u ri ni xivundza, xana u angula ku fana na Andrea kumbe na Brittney?
Kumbexana u tiva vanhu lava fanaka na Brian na Brittney. U nga ha titwa u fana na vona. Loko swi ri tano, handle ko kanakana wa swi xiya leswaku mahanyelo ya wena lamanene ma nga va ni vuyelo lebyinene evuton’wini bya wena. Hi hala tlhelo, ku vuriwa yini loko u fana na Alex kumbe Andrea? Kambisisa tindlela tinharhu leti Bibele yi nga ku pfunaka ha tona leswaku u va ni langutelo lerinene loko u langutane ni swiphiqo.
1 PAPALATA KU VA NI LANGUTELO RO BIHA
BIBELE YI RI: “Xana u tikombise u hele matimba hi siku ra maxangu? Matimba ya wena ma ta va matsongo.”—Swivuriso 24:10.
LESWI SWI VULAKA SWONA: Ku va ni langutelo ro biha swi ta endla leswaku xiyimo xa wena xi nga antswi kumbe u nga swi koti ku langutana na xona.
HI XIKOMBISO: Juliza loko a ha ri ntsongo a tshama a tsakile. Tata wa yena a ri xidakwa naswona ndyangu wa ka vona a wu ri evuswetini. A va tshamela ku rhurha. Eku sunguleni xiyimo lexi Juliza a ri eka xona a xi nga n’wi dyisi byi rhelela. Kambe sweswo swi cincile. U pfuniwe hi yini? Juliza u ri: “Hambi ku ri hi nkarhi lowu vatswari va mina a va nga si lulamisa swiphiqo swa vona, Bibele yi ndzi pfunile leswaku ndzi antswisa langutelo ra mina. Ku ta fikela namuntlha, rungula leri nga eBibeleni ri endla leswaku ndzi nga anakanyi swilo swo biha. Sweswi loko vanhu va ri ni mikhuva leyi ndzi nga yi rhandziki, ndzi ringeta ku twisisa leswaku ha yini va tikhoma hi ndlela yoleyo.”
Hilaha Juliza a dyondzeke hakona, Bibele i buku leyi nga ni milawu leyi twisisekaka. Xitsundzuxo xa yona xi nga ku pfuna leswaku u langutana ni swiyimo swo tika. Hi xikombiso, Vaefesa 4:23 yi ri: “Mi endliwa mi va lavantshwa ematimbeni lama susumetaka mianakanyo ya n’wina.”
Hilaha ndzimana leyi yi kombisaka hakona, u nga swi kota ku cinca langutelo ra wena. U nga ‘endliwa u va lontshwa’ ematimbeni ya mianakanyo ya wena. Hambiswiritano, ku cinca koloko ku teka nkarhi.
2 ANAKANYISISA HI SWILO LESWINENE
BIBELE YI RI: “Hinkwawo masiku ya la xanisekaka ma bihile; kambe loyi a nga ni mbilu leyinene u tshama a ri ni nkhuvo.”—Swivuriso 15:15.
LESWI SWI VULAKA SWONA: Loko u languta swilo hi ndlela yo biha, u ta ‘xaniseka’ naswona siku rin’wana ni rin’wana eka wena ri ta va ro ‘biha’ kumbe ra nhlomulo. Kambe loko u anakanyisisa hi swilo leswinene, u ta “tshama u ri ni nkhuvo” hambi ku ri ku titwa u tsakile. Hi wena u nga ta tiendlela xiboho.
HI XIKOMBISO: Endzhaku ka loko Yanko a endliwe vuhandzuri ko hlayanyana leswaku a ta susiwa tshumba ra le byongweni, swi endle leswaku a nga ha swi koti ku famba ni ku vulavula kahle. Leswi Yanko a anakanya leswaku sweswo swi ta n’wi sivela ku fikelela tipakani takwe, u titwe a hele matimba ku ringana malembe yo hlayanyana. Kutani u cince langutelo rakwe. Njhani? U ri: “Ematshan’weni yo anakanya hi leswi ndzi tsandzekaka ku swi endla, ndzi anakanyisise hi leswi ndzi kotaka ku swi endla.”
Ndlela yin’wana leyi Yanko a yi tirhisaka i ku hlaya tindzimana ta le Bibeleni. U ri, “Leswi swi endla leswaku ndzi tshama ndzi ehleketa hi leswinene. A ndzi si tivekela tipakani ta nkarhi wo leha, kambe ndzi anakanya hi tipakani letitsongo leti ndzi nga ti fikelelaka sweswi. Loko ku ta swo biha emianakanyweni ya mina, ndzi anakanya hi swivangelo swo tala swo va ndzi tsaka.”
Ku fana na Yanko, u nga hlula mianakanyo yo biha hi ku va ni langutelo lerinene. Loko u lwisana ni swiyimo swo tika—kumbexana xiphiqo xa rihanyo, ku fana na Yanko—tivutise: ‘Xana xiyimo lexi xi ta antswa? Xana a ndzi nge he swi koti ku endla nhluvuko kumbe lexi ko va xihinga?’ Dyondza ku hlula mianakanyo yo biha hi ku ehleketa leswinene.
3 PFUNA VAN’WANA
BIBELE YI RI: “Ku nyika swi tisa ntsako lowukulu ku tlula ku amukela.”—Mintirho 20:35.
LESWI SWI VULAKA SWONA: Loyi a nyikaka swi huma embilwini u kuma ntsako lowukulu. Ha yini? Hikuva hi vumbiwe hi ri ni ku navela ku pfuna van’wana. (Vafilipiya 2:3, 4; 1 Yohane 4:11) Ntsako lowu hi wu kumaka hi ku pfuna van’wana wu hi pfuna leswaku hi langutana ni swiyimo swo tika evuton’wini.
HI XIKOMBISO: Josué u ni vuvabyi bya longo (spina bifida), ku nga vuvabyi lebyi endlaka leswaku longo ri nga tirhi. Minkarhi yo tala u va ni switlhavi. Kambe wa tiphina hi ku pfuna van’wana. Josué u ri: “Ematshan’weni yo vula ndzi ku, ‘A ndzi nge swi koti sweswo,’ ndzi tsakela ku anakanyisisa hi tindlela to pfuna vanhu hi swilaveko swa vona swa siku ni siku. Ndzi lava tindlela to pfuna van’wana naswona leswi swi endla leswaku ndzi tsaka.”
LESWI U NGA SWI ENDLAKA
Lava tindlela to pfuna van’wana. Hi xikombiso, xana u nga swekela muakelani wa wena loyi a vabyaka? Xana u tiva vadyuhari lava lavaka ku pfuniwa hi mintirho ya le kaya?
Hlakulela ku va ni langutelo lerinene ku fana ni ndlela leyi a wu ta hlakula ntanga ha yona. Tsuvula mfava lowu nga ni chefu wa ku anakanya leswo biha. Byala mbewu ya ntiyiso kutani u kuma vuyelo bya ku va ni ntsako evuton’wini. U ta tshovela mihandzu leyinene leyi nga ta endla vutomi bya wena byi tsakisa swinene. Nakambe swi le rivaleni leswaku mahanyelo lamanene ma vuyerisa.
Vanhu van’wana va papalata swakudya swo karhi leswaku va va ni rihanyo lerinene; na wena u nga ri papalata langutelo ro biha


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Vakorinto 12:1-31
12 Malunghana ni tinyiko+ ta moya, vamakwerhu, a ndzi lavi mi pfumala vutivi.2 Ma swi tiva leswaku loko ma ha ri vanhu va matiko,+ a mi kongomisiwa eswifanisweni+ swa hava leswi nga riki na rito,+ mi ya kun’wana ni kun’wana laha mi kongomisiwaka kona.3 Hikokwalaho ndzi lava mi tiva leswaku a ku na munhu loyi loko a vulavula hi moya wa Xikwembu, a vulaka a ku: “Yesu a a rhukaniwe,”+ naswona a ku na munhu loyi a nga vulaka a ku: “Yesu i Hosi,” loko ku nga ri hi moya lowo kwetsima.+4 Kutani ku ni tinyiko+ to hambana-hambana, kambe ku ni moya+ wun’we;5 naswona ku ni vutirheli+ byo hambana-hambana, kambe ku ni Hosi+ yin’we;6 naswona ku ni mintirho+ yo hambana-hambana, kambe i Xikwembu+ xin’we lexi endlaka mintirho hinkwayo eka vanhu+ hinkwavo.7 Kambe xikombiso xa moya xi nyikiwa un’wana ni un’wana hi xikongomelo+ xo pfuna.8 Hi xikombiso, un’wana u nyikiwe ku vulavula swa vutlhari+ hi moya, un’wanyana u nyikiwe ku vulavula swa vutivi+ hi ku ya hi moya lowu fanaka,9 un’wana u nyikiwe ripfumelo+ hi moya lowu fanaka, un’wana u nyikiwe tinyiko ta ku horisa+ hi moya wolowo wun’we,10 kasi un’wanyana u nyikiwe ku endla mintirho+ ya matimba, un’wana u nyikiwe ku profeta,+ un’wana u nyikiwe ku twisisa+ marito+ lama huhuteriweke, un’wana u nyikiwe tindzimi+ to hambana-hambana, kasi un’wana u nyikiwe ku hlamusela+ tindzimi.11 Kambe mintirho leyi hinkwayo yi endliwa+ hi moya wun’we, wu avela+ un’wana ni un’wana hilaha wu rhandzaka hakona.+12 Hikuva leswi miri wu nga wun’we kambe wu nga ni swirho swo tala, nileswi swirho hinkwaswo swa miri wolowo swi vumbaka miri+ wun’we, hambileswi swi nga tala, swi tano ni hi Kreste.+13 Hikuva entiyisweni hinkwerhu hi khuvuriwe+ hi moya wun’we leswaku hi va emirini wun’we, hambi hi Vayuda kumbe Magriki, hambi hi mahlonga kumbe hi ntshunxekile, naswona hinkwerhu hi nwisiwe+ moya wun’we.14 Hikuva miri kahle-kahle a hi xirho xin’we, kambe i swirho swo tala.+15 Loko nenge wu tshuka wu te: “Leswi ndzi nga riki voko, a ndzi xiphemu xa miri,” leswi a swi endli leswaku wu nga vi xiphemu xa miri.+16 Niloko ndleve yi tshuka yi te: “Leswi ndzi nga riki tihlo, a ndzi xiphemu xa miri,” leswi a swi endli leswaku wu nga vi xiphemu xa miri.+17 Loko miri hinkwawo a wu ri tihlo, xana xirho xa ku twa a xi ta va kwihi? Loko a wu twa hinkwawo, xana ku nun’hwetela a ku ta va kwihi?18 Kambe Xikwembu xi veke swirho emirini, xin’wana ni xin’wana xa swona hilaha xi swi rhandzeke+ hakona.19 Loko hinkwaswo a swi ri xirho+ xin’we, xana miri a wu ta va kwihi?20 Kambe i swirho+ swo tala, kasi miri i wun’we.21 Tihlo a ri nge byeli voko ri ku: “Wena a ndzi ku lavi”; nakambe nhloko a yi nge byeli milenge yi ku: “N’wina a ndzi mi lavi.”22 Kambe mhaka hileswaku swirho swa miri leswi vonakaka onge swi tsanile+ swa laveka,23 ni swiphemu swa miri leswi hi ehleketaka leswaku a swi xiximeki ngopfu, hi swi xixima+ swinene, kutani swirho swa hina leswi khomisaka tingana swa languteka swinene,24 kasi swirho swa hina leswi langutekaka a swi lavi nchumu. Nilokoswiritano, Xikwembu xi hlanganise miri, xi endla leswaku xiphemu lexi pfumalaka ku xiximeka xi xiximiwa swinene ngopfu,25 leswaku ku nga vi na ku avana emirini, kambe swirho swa wona swi khathalelana+ hi ndlela leyi fanaka.26 Naswona loko xirho xin’we xi xaniseka, swirho leswin’wana hinkwaswo swi xaniseka+ na xona; kumbe loko xirho xin’wana xi vangamisiwa,+ swirho leswin’wana hinkwaswo swi tsaka na xona.+27 Kutani n’wina mi miri wa Kreste, naswona un’wana i xirho xa un’wanyana.+28 Xikwembu xi veke vanhu vo hambana-hambana evandlheni,+ vo sungula i vaapostola;+ va vumbirhi i vaprofeta;+ va vunharhu i vadyondzisi;+ ku landzela mintirho+ ya matimba; ku ta tinyiko ta ku horisa;+ mintirho+ yo pfuna, vuswikoti byo kongomisa,+ tindzimi+ to hambana-hambana.29 A hi hinkwavo va nga vaapostola, a hi swona ke? A hi hinkwavo va nga vaprofeta, a hi swona ke? A hi hinkwavo va nga vadyondzisi, a hi swona ke? A hi hinkwavo va endlaka mintirho ya matimba, a hi swona ke?30 A hi hinkwavo va nga ni tinyiko ta ku horisa, a hi swona ke? A hi hinkwavo va vulavulaka hi tindzimi,+ a hi swona ke? A hi hinkwavo va nga vahundzuluxeri,+ a hi swona ke?31 Kambe hambetani mi lava tinyiko+ letikulu hi ku hiseka. Kambe ndzi mi komba ndlela+ leyi tlakukeke.


text:
NDIMA 2
Bhiblia—dibhuku adi di tako ngu ka Txizimu
1, 2. Ngu ku txani Bhiblia i di ningo yo tsakisa yi yi tako ngu ka Txizimu?
U TI pfisa ku txani ngako mngana wako a txi ku ninga txo maha na u sa ti emela? Khu na kuswela ku txi tula, ni ku wa tsaka a ku mngana wako a nga kuninga txo kari. Se wa m’bonga.
2 Bhiblia i ningo yo ta ngu ka Txizimu. Yona yi hi ninga madungula aya ku singako ni wukhalo wumwane hi nga ma manako ka wona. Ngu txikombiso, yi hi gela ti to Txizimu txi vangile nzuma, mafu ni wamwamna wo khata ni wamsikati. Yi hi ninga matshina a milayo aya ma nga hi vhunako mbimo yi hi ku ni sikarato. Ka Bhiblia hi gonda ti to Txizimu txi na txi hetisisa ngu nzila yihi txikongomelo txa txona txo maha mafu me va wukhalo wa wunene ngutu. Bhiblia i ningo yo tsakisa.
3. Aku u gondako Bhiblia u na gonda txani?
3 Aku u gondako Bhiblia, u na tumbula ti to Txizimu txi lava u va mngana wa txona. U txiya masoni u gonda ngu txona, u ya u tsanisa wuxaka wako natxo.
4. Ngu yahi madungula mayelana ni Bhiblia aya ma ku tsakisako?
4 Bhiblia se yi hunduluxetwe ngu tidimi ta kona mu ka 2.600, ni ku se ku ganjilwe timiliyoni ta tikopiya. Ha mafuni kotshe hagari ka 100 wa vathu se 90 wa vona va nayo Bhiblia ngu lidimi lawe. Ni ku divhiki ni divhiki, maBhiblia aya ma pindako miliyoni ma hokelela vathu vo tala! Ku walo dibhuku di di nga dinganiswako ni Bhiblia.
5. Ngu ku txani hi txi khathu Bhiblia yi “pimisilwe ngu Txizimu”?
5 Bhiblia yi “pimisilwe ngu Txizimu.” (Lera 2 Timoti 3:16.) Vamwane va nga alakanya tiya: ‘Ti mahisa ku txani ti to Bhiblia yita ngu ka Txizimu kambe yi di bhatwe ngu vathu?’ Bhiblia ya xamula: I “vathu vo sawuleka (va Txizimu) ava va nga susumetwa [mwendo ku kongomiswa] ngu Moya wo sawuleka ngu vona va nga wombawomba ngu ditina da Txizimu.” (2 Pedro 1:21) Ti fana ni ku nga ti kokwani wako a txi ku kombela kubhala dipapilo di ene a no wombetela ti ati lavako. U nga khawe i mani nyamne wa dona? Dona nda kokwane hi nga dako. Ngu ku fanana, M’bhali wa Bhiblia i Txizimu, hi nga vathu. Txizimu txi va kongomisile ti to ve bhala mialakanyo ya txona. Ngu ditshuri Bhiblia “dipswi da Txizimu.”—1 Vatesalonika 2:13; wona Titxhamuselo to gwitisa 2.
BHIBLIA YA TUMELEANA
6, 7. Ngu ku txani hi nga wombako ti to Bhiblia ya tumelelana?
6 Ku hetilwe kona mu ka 1.600 wa malembe ku txi bhalwa Bhiblia. Vabhali va yona va hanyile ka timbimo to hambana. Vamwane va ti gondile ngutu kasi vamwane va sa gonda. Ngu txikombiso, mmwane i ti dhokodhele. Vamwane i ti vadimi, vadoti, vadyisi va sihari, vaprofeti, valamuli ni vakoma. Hambiku vabhali va nga hambanelana, sienge sotshe sa yona sa tumelelana. Yona kha yi wombi to kari se ka wumwane wukhalo yi ya kaneta. *
7 Dibhuku do khata da Bhiblia di txhamusela ti to sikarato sa mafu si khatisile ku txani, kasi dibhuku do gwitisa di kombisa ti to Txizimu txi na si hetisa ku txani sikarato sa mafu ngu ku wuyisa paradhesi. Se ku ni malembe a makhulu a matimu a vathu Bhiblia yi txi kombisa ti to txikongomelo txa Txizimu mbimo yotshe txa hetiseka.
8. Womba sikombiso si si kombako ti to Bhiblia yi womba ditshuri yi txi wombawomba ngu siyensia.
8 Bhiblia hi nga dibhuku da siyensia mwendo da txikolwani, kambe ati ti yi ti wombako mayelana ni siyensia ditshuri. Atiya ngu tona ati hi ndino ti emela ka dibhuku dota ngu ka Txizimu. Ngu txikombiso, ka dibhuku da Levhi ku ni milayo ya Txizimu yi yi kombisako ati va Israeli va nga ti fanete ku ti maha ti to va si hangalasi malwati. Mhaka yoneyo yi bhatwe ku si se ziwa ti to malwati ma vangwa ngu mabhakiteria ni sipungwana so vanga malwati. Bhiblia yi womba ti to mafu kha ma nga txitimwi ka txilo. (Jobe 26:7) Ka mbimo yi vathu va nga ti ni mawonelo o tala ngu mazumbelo a mafu, Bhiblia yi wombile ti to didangarita.—Isaya 40:22, Tradução do Novo Mundo.
9. Ku thembeka ka vabhali va Bhiblia ku hi gondisa txani?
9 Ngako Bhiblia yi txi wombawomba ngu matimu, mbimo yotshe yi womba ditshuri. Kambe mabhuku a vathu kha ma nga ni ditshuri do tsana nguko vabhali va kona kha va thembeki. Ngu txikombiso, vona kha va wombi ngako ditikoni kwawe va txi xulwa yimbini. Ku hambana nito, vabhali va Bhiblia va thembekile hambi mbimo yi ditiko da Israeli di nga xulwa. Vona va tshumete ve bhala ni tiphazamu tawe. Ngu txikombiso, ka dibhuku da Mitengo, Mosi a hi gela ti to a mahile txiwonho txa hombe, ni ti to Jehovha a m’tsayisile ngu mhaka ya toneto. (Mitengo 20:2-12) Kuthembeka ka vabhali va Bhiblia ku kombisa ti to Bhiblia yi ta ngu ka Txizimu. Atiya ti kombisa ti to hi nga yi themba.
DIBHUKU DO TALA NGU MILAYO YA YINENE
10. Ngu ku txani txialakanyiso txa Bhiblia txi txi hi vhuna nyamsi?
10 Bhiblia yi “pimisilwe ngu Txizimu, ya vhuna kugondisa, kulaya, ni kukawuka ni kutolovetisa tinzila to lulama.” (2 Timoti 3:16) Inna, sialakanyiso sa Bhiblia sa hi vhuna ni nyamsi. Jehovha wa tiziva ti to hi mahisilwe ku txani, se ene wa tiziva ati hi ti pimisako ni ti to hi tipfisa ku txani. Ene wa hi ziva kwati kupinda ati athu vanyamne hi tizivisako tona. Ene wa ti ziva ti i ku tatinene ni ti i ku ta walo.
11, 12. a) Ngu txihi txialakanyiso txa txinene atxi Jesu a nga txi ningela ka Matewu tindima 5 kuya ka 7? b) Ngu tihi timwane ati hi nga ti gondako ka Bhiblia?
11 Ka Matewu tindima 5 kuya ka 7, hi mana txialakanyiso atxi Jesu a nga hi ninga ka nzila yo mana litsako, kululamisa timhaka ni vamwane, nzila yo maha mkombelo ni nzila yo va ni mapimo a manene ngu male. Hambiku si nga ningelwa kona mu ka 2.000 wa malembe ya ma nga pinda, sialakanyiso soneso si ngadi si txi vhuna ni nyamsi.
12 Ka Bhiblia Jehovha a tshumela e hi gondisa matshina a milayo aya ma hi vhunako ku va ni wutomi wa wunene ngutu wa mwaya, ku va mthumi wa mnene ni ku hanya ni vamwane ngu kurula. Matshina a milayo ya Bhiblia ma hi vhuna kambe ku singa ni mhaka ni ti to ngathu vamani, hi zumba hayi mwendo ngu sihi sikarato si hi ku naso.—Lera Isaya 48:17; wona Titxhamuselo to gwitisa 3.
AWE U NGA THEMBA WUPROFETI WA BHIBLIA
13. Isaya a wombile txani mayelana ni ti ti ndino humelela ka didhorapa da Bhabhilona?
13 Wuprofeti wa wungi wa Bhiblia wu ni ditshuri. Ngu txikombiso, Isaya a profetile ti to ditiko da Bhabhilona di ndina loviswa. (Isaya 13:19) Ene a wombile khakwati ti to didhoropa di ndina xuliswa ku txani. Didhoropa di ti ranganyetilwe ngu libhiyo lo lapha ni mnambo. Kambe Isaya a wombile ti to mnambo wu ndina phwa ni ti to matimba a libhiyo ma ndina lekwa ma di tulekile. Masotxhwa ma ndina bela ma sa nga lwa. Isaya a tshumete e womba kambe ti to awu a no xula Bhabhilona ku nava Kirusi.—Lera Isaya 44:27–45:2; wona Titxhamuselo to gwitisa 4.
14, 15. Ti mahisile ku txani ti to wuprofeti wa Isaya wu va ditshuri?
14 Msana ka malembe a mazana mambidi wuprofeti wuwa wu di bhatwe, ku ni dibutho di di nga hoka se di di lungile ti to di xasela Bhabhilona. I mani awu i nga ti mthangeli wa dibuthu? Ngako wuprofeti wu nga ti wombile, ngene Kirusi, mkoma wa Persiya. Totshe ti mahisile ngati ti nga wombiswa tona.
15 Ka wona wusiko wule, ku ti ni m’busu Bhabhilona. Vona va ti tipfa va di vhikelelekile nguko va ti vhaletwe ngu libhiyo lo tsana ni mnambo. Hahanze kheya Kirusi ni masotxhwa akwe va ti phwisa mati a mnambo. Mati ma relete ha ko za masotxhwa a Vapersiya me kota kutsimbila. Kambe masotxhwa ma ndina pindisa ku txani ka libhiyo? Ngati wuprofeti wu nga ti wombisile tona, matimba a diphango ma ti lekilwe ma sa nga vhalwa.
16. a) Nji txani txi nga wombwa mayelana ni wumangwana wa Bhabhilona? b) Hi ti zivisa ku txani ti to wuprofeti wa Isaya wu humelete?
16 Isaya a profetile ti to ngu ditshuri ni wammweyo a ndino zumba Bhabhilona. A bhate tiya: “Kha ku nambi swa ku txi zumba vathu kona, kha ku nambi swa ku txi akwa ngu vathu kala magwito ka timbimo”. (Isaya 13:20) Ina toneto ti mahekile? Inna, ka wukhalo wu i nga ti Bhabhilona, kona mu ka 80 wa makilometro wulambwe ka Bagdad, Iraque, eho ko va ni marumbi basi. Nyamsi a walo wu a hanyako ka wukhalo wonewo. Jehovha a hiyete Bhabhilona “ngu diphiyelo do wonha [mwendo, do lovisa].”—Isaya 14:22, 23. *
17. Ngu ku txani ti di ni lisima kuthemba sithembiso sa Txizimu?
17 Ngu toneto he thembeni wuprofeti wa Bhiblia nguko wo tala wa wona mu ka Bhiblia, wa hetiseka mayelana ni mbimo yi yitako. Hi nga tsaniseka ti to Jehovha a na hetisisa txithembiso txakwe txo maha mafu me va paradhise. (Lera Mitengo 23:19.) Ditshuri, athu hi ni themba ya “wutomi wo mbi guma, wu nga thembiswa ku si nzi ku hoka timbimo to mbi guma ngu Txizimu atxi txi si wombiko makuhu.”—Titosi 1:2. *
BHIBLIA YI NGA TXITXA WUTOMI WAKO
18. Paulo a wombile txani mayelana ni “dipswi da Txizimu”?
18 Hi gondile ti to ku walo dibhuku do fana ni Bhiblia. Yona ya tumelelana, ni ku yi txi wombawomba mayelana ni siyensia mwendo matimu kha yi hembi, mbimo yotshe yi peka msungo wa mhaka. Yona yi ni sialakanyiso sa sinene ni ku yi ni wuprofeti wo tala wu se wu nga hetiseka. Kambe yona yi maha to pinda eto. Mpostoli Paulo a bhate ti to Dipswi da “Txizimu da hanya, di ni mtamo.” Ti womba txani toneto?—Lera Vahebheru 4:12.
19, 20. a) Bhiblia yi nga kuvhuna ngu nzila yihi ti to u ti ziva awe u pune? b) U nga kombisa ngu nzila yihi ti to wa yi bonga ningo yiya ya Bhiblia?
19 Bhiblia yi nga txitxa wutomi wako. Yona yi nga kuvhuna ku u ti xolisisa awe u pune. Yona yi nga kuvhuna kupfisisa ngutu mapimo ni minavelo yako. Ngu txikombiso, ti nga maha hi alakanya ti to hi dhunda Txizimu. Ngu toneto ti lava hi yi dhunda, ni ku thumisa ti yi hi gondisako.
20 Ngu ditshuri Bhiblia i dibhuku adi di tako ngu ka Txizimu. Txona txi lava ti to hi yi lera, hi yi gonda ni ku yi dhunda. Kombisa ti to u yi teka i di ya lisima ngu ku yi gonda. Toneto ti na kumaha u pfisisa txikongomelo txa Txizimu ngu vathu. Ka ndima yi yi londiselako, hi na gonda to tala mayelana ngu txikongomelo txonetxo.
^ par. 6 Vathu vamwane va womba ti to Bhiblia kha yi tumelelani, kambe oneyo makuhu. Wona ndima 7 ya dibhuku di di ku A Bíblia—Palavra de Deus ou de Homem?, di nga humiswa ngu Tifakazi ta Jehovha.
^ par. 16 U txi tsakela ku gonda ta tingi mayelana ni wuprofeti wa Bhiblia tula maphepha 27-29 a di dibroxura di di ku Um Livro para Todas as Pessoas, di di nga humiswa ngu Tifakazi ta Jehovha.
^ par. 17 Ku loviswa ka Bhabhilona kova wumwewo wa wuprofeti wa Bhiblia wu wu nga hetiseka. U nga mana to tala ta wuprofeti mayelana ni Jesu Kristu ka Titxhamuselo to gwitisa 5.


text:
XIYENGE 16
Ku Ta Ka Mesiya
Yehovha u vule leswaku Yesu wa le Nazareta hi yena Mesiya loyi se a ku hundze malembe a tshembisiwile
XANA Yehovha a a ta va pfuna vanhu va kota ku tiva Mesiya la tshembisiweke? Ina. Xiya leswi Xikwembu xi swi endleke. Leswi swi endleke endzhaku ka malembe-xidzana ya mune Matsalwa ya Xiheveru ma tsariwile. Emutini wa Nazareta lowu nga le n’walungwini wa Galeliya, wanhwana la vuriwaka Mariya u humeleriwe hi nchumu lowu hlamarisaka. Ntsumi leyi vuriwaka Gabriyele, yi humelele eka yena kutani yi n’wi byela leswaku Xikwembu a xi ta tirhisa matimba ya xona lama tirhaka, ku nga moya wa xona lowo kwetsima, leswaku a tika kutani a veleka n’wana hambileswi a a nga si tshama a etlela ni wanuna. N’wana yoloye wa jaha a a ta va Hosi leyi se a ku hundze malembe yi tshembisiwile, leyi a yi ta fuma hilaha ku nga heriki! N’wana yoloye a a ta va N’wana wa Xikwembu, loyi xi hundziseleke vutomi bya yena embelekweni ya Mariya.
Hi ku titsongahata Mariya u ri amukerile lunghelo leri. Yosefa wanuna loyi a a ri muvatli naswona a tshembisane na Mariya, u tekane na yena endzhaku ka loko Xikwembu xi rhumele ntsumi ya xona yi ya n’wi byela leswaku Mariya u tike hikwalaho ka leswi Xikwembu xi nga nghenisa vutomi bya N’wana wa xona embelekweni wakwe. Kambe ku vuriwa yini hi vuprofeta lebyi nga vula leswaku Mesiya a a ta velekeriwa eBetlehema? (Mikiya 5:2) Ku suka eNazareta ku ya eBetlehema a ku ri tikhilomitara ta kwalomu ka 140!
Mufumi wa le Rhoma u lerise leswaku ku hlayiwa vanhu. Vanhu a va fanele va ya tsarisa emitini leyi va velekeriweke eka yona. Swi tikomba onge Yosefa na Mariya a va velekeriwe eBetlehema, hikwalaho Yosefa u fambe ni nsati wa yena la tikeke va ya kwalaho. (Luka 2:3) Mariya u fike a veleka n’wana exivaleni xa tihanci xa xiyimo xa le hansi kutani a n’wi lata exidyelweni. Endzhaku ka sweswo, Xikwembu xi rhumele tintsumi leswaku ti ya byela ntlawa wa varisi lava a va ri entshaveni leswaku n’wana loyi a ha ku velekiwaka a ku ri Mesiya kumbe Kreste la tshembisiweke.
Kambe a ku ri ni vanhu van’wana lava na vona a va ta tiyisekisa leswaku Yesu a ku ri Mesiya la tshembisiweke. Muprofeta Esaya u vule ka ha ri emahlweni leswaku a ku ta humelela wanuna loyi a a ta basisela Mesiya ndlela entirhweni wakwe wa nkoka. (Esaya 40:3) Wanuna yoloye a ku ri Yohane Mukhuvuri. Loko Yohane a vona Yesu, u huwelerile a ku: “Vonani, Xinyimpfana xa Xikwembu lexi susaka xidyoho xa misava!” Hi nkarhi wolowo vadyondzisiwa van’wana va Yohane va sungule ku landzela Yesu. Un’wana wa vona u te: “Hi kume Mesiya.”—Yohane 1:29, 36, 41.
A ku ri ni vumbhoni byin’wana. Loko Yohane a khuvula Yesu, Yehovha u vulavule a ri etilweni. Hi ku tirhisa moya lowo kwetsima, u tote Yesu leswaku a va Mesiya, ivi a ku: “Loyi i N’wananga, la rhandzekaka, loyi ndzi n’wi amukeleke.” (Matewu 3:16, 17) Mesiya loyi se a ku ri malembe a tshembisiwile, a a fikile!
Xana leswi swi endleke rini? Swi endleke hi lembe ra 29 C.E., loko ku hela malembe ya 483 lawa Daniyele a profeteke ha wona. Lebyi i byin’wana bya vumbhoni lebyikulu bya leswaku Yesu i Mesiya kumbe Kreste. Kutani hi rihi rungula leri a a ta ri chumayela loko a fika emisaveni?
—Xi sekeriwe eka Matewu ndzima 1 ku ya eka ndzima 3; Marka ndzima 1; Luka ndzima 2; Yohane ndzima 1.